
DECRETUM 

Eucharistiae sacramentum, tamquam spiritalem fidelium 
alimoniam et aeternae vitae pignus, Christus Ecclesiae, dilectae 
sponsae suae, concredidit, quod ipsa cum fide et caritate iugiter 
accipit. 

Celebratio Eucharistiae in Missae sacrificio vere est origo 
et finis cultus, qui eidem extra Missam exhibetur. Sacrae vero 
species post Missam propterea praecipue asservantur, ut fide- 
les, qui Missae interesse non possunt, praesertim infirmi et 
aetate provecti, per communionem sacramentalem Christo 
eiusque sacrificio, quod in Missa immolatur, uniantur. 

Conservatio sacrarum specierum, quae ob communionis 
susceptionem fieri consuevit, induxit morem hoc sacramen- 
tum adorandi eique cultum latriae, qui Deo debetur, tribuendi. 
Qui quidem adorationis cultus valida firmaque ratione niti- 
tur. Quin immo quaedam eius formae publicae et communita- 
riae ab ipsa Ecclesia sunt institutae. 

Ritu igitur Missae instaurato et, per Instructionem Eucha- 
risticum mysterium, die 25 mensis maii anno 1967 editam, 
normis propositis « de practica ordinatione cultus huic sa- 
cramento etiam post Missam debiti deque eiusdem compo- 
sitione cum recta ordinatione sacrificii Missae ad mentem 
praescriptionum Concilii Vaticani II et aliorum hac de re 

DECRETUM 


Apostolicse Sedis documentorum »/ Sacra Congregatio pro 
Cultu Divino ritus, qui inscribuntur De sacra communione et 
de cultu mysterii eucharistici extra Missam, recognovit. 

Qui quidem, a Paulo PP. VI approbati, nunc vulgantur hac 
editione, quae typica declaratur, ut loco rituum in Rituali 
Romano nunc exstantium assumantur et statim adhiberi 
possint lingua Latina, lingua autem vernacula a die, quem 
Conferendae Episcopales pro sua dicione statuerint, postquam 
interpretationem popularem confecerint confirmationemque 
ab Apostolica Sede obtinuerint. 

Contrariis quibuslibet minime obstantibus. 

Ex aedibus Sacrae Congregationis pro Cultu Divino, die 
21 iunii 1973, in sollemnitate Corporis et Sanguinis Christi. 


Arturus Card. Tabera 

Praefectus 


* A. Bugnini 

Archiep. tit. Diocletianensis 
a Secretis 


1 S. Congr. Rituum, Instr. Eucharisticum mysterium, n. 3g: A.A.S. 59 (1967), p. 543. 


DE SACRA COMMUNIONE 
ET DE CULTU MYSTERII EUCHARISTICI 
EXTRA MISSAM 


PRAENOTANDA GENERALIA 

I. De rationibus qu,e inter cultum eucharisticum extra Missam 

ET CELEBRATIONEM EUCHARISTICAM INTERCEDUNT 

1. Eucharistiae celebratio centrum est totius christianae vitae, cum 
pro universa Ecclesia tum pro eiusdem Ecclesiae congregationibus 
localibus. Nam « cetera sacramenta, sicut et omnia ecclesiastica 
ministeria, et opera apostolatus, cum sacra Eucharistia cohaerent et 
ad eam ordinantur. In sanctissima enim Eucharistia totum bonum 
spiritale Ecclesiae continetur, ipse scilicet Christus, Pascha nostrum 
panisque vivus per carnem suam Spiritu Sancto vivificatam et vivi- 
ficantem vitam praestans hominibus, qui ita invitantur et adducuntur 
ad seipsos, suos labores cunctasque res creatas una cum ipso offe- 
rendos ». ! 

2. Insuper « celebratio Eucharistiae in Missae sacrificio vere est 
origo et finis cultus qui eidem extra Missam exhibetur ». 1 2 Christus 
enim Dominus, qui « in ipso sacrificio Missae immolatur cum sacra- 
mentaliter incipit praesens adesse tamquam spiritalis fidelium ali- 
monia sub speciebus panis et vini», etiam «sacrificio oblato, dum 
Eucharistia in ecclesiis vel oratoriis asservatur, est revera Emmanuel, 
id est “ nobiscum Deus ". Nam die ac nocte in medio nostri est, in 
nobis habitat plenus gratiae et veritatis ». 3 

3. Nemini proinde dubitare licet « quin omnes christifideles pro 
more in catholica Ecclesia semper recepto latriae cultum, qui vero 
Deo debetur, huic sanctissimo Sacramento in veneratione exhibeant. 
Neque enim ideo minus est adorandum, quod fuerit a Christo Domino, 
ut sumatur, institutum ». 4 


1 Cone. Vat. II, Decr. Presbyterorum ordinis, n. 5. 

2 S. Congr. Rituum, Instr. Eucharisticum mysterium, n. 3e: A.A.S. 59 (1967), p. 542. 

3 Ibid., n. 3b: l. c., p. 541; Paulus VI, Litt. Encycl. Mysterium fidei, prope finem: 
A.A.S. 57 (1965), p. 771. 

4 S. Congr. Rituum, Instr. Eucharisticum mysterium, n. 3f: A.A.S. 59 (1967), p. 543. 

PRAENOTANDA GENERALIA 


4 . Ad pietatem erga sanctissimum Eucharistiae Sacramentum recte 
ordinandam et alendam, mysterium eucharisticum tota sua amplitu- 
dine considerandum est tam in celebratione Missae quam in cultu 
sacrarum specierum, quae post Missam ad extensionem gratiae sacrificii 
asservantur. 5 


II. De fine asservanda Eucharistia 

5 . Primarius ac primigenius finis asservandae Eucharistiae extra 
Missam est administratio Viatici; secundarii vero fines sunt commu- 
nio distribuenda atque adoratio Domini nostri Iesu Christi in Sacra- 
mento praesentis. Etenim sanctarum specierum conservatio pro infir- 
mis laudabilem induxit morem adorandi caelestem hanc dapem 
quae in templis reponitur. Qui quidem adorationis cultus valida firma- 
que ratione nititur, maxime quia fides in praesentiam realem Do- 
mini connaturaliter ad eiusdem fidei externam et publicam mani- 
festationem conducit. 6 

6. In celebratione Missae praecipui illi modi quibus Christus praesens 
adest in Ecclesia sua gradatim clarescunt, quatenus primo praesens 
adest in ipso coetu fidelium, in suo nomine congregato: deinde vero 
in verbo suo, cum Scriptura in ecclesia legitur et explanatur; necnon 
in persona ministri; demum ac quidem maxime, sub speciebus eucha- 
risticis. Etenim in Eucharistiae sacramento, modo omnino singulari, 
adest totus et integer Christus, Deus et homo, substantialiter et con- 
tinenter. Quae praesentia Christi sub speciebus « realis dicitur non per 
exclusionem, quasi aliae reales non sint, sed per excellentiam ». 7 

Unde, ratione signi, magis congruit naturae sacrae celebrationis 
ut in altari ubi Missa celebratur praesentia eucharistica Christi, quae 
fructus est consecrationis et ut talis apparere debet, non adsit, quan- 
tum fieri potest, iam ab initio Missae per asservationem sanctarum 
specierum in tabernaculo. 8 

7 . Hostiae consecratae, ea quantitate quae infirmorum et aliorum 
fidelium communioni extra Missam satis esse possint, frequenter reno- 
ventur et in pyxide seu vasculo serventur. 9 

5 Cf. ibid., n. 3g: l. c., p. 543. 

6 Cf. ibid., n. 49: l c., pp. 566-567. 

7 Paulus VI, Litt. Encycl. Mysterium -fidei: A.A.S. 57 (1965), p. 764; cf. S. Congr. 
Rituum, Instr. Eucharisticum mysterium, n. 9: A.A.S. 59 (1967), p. 547. 

8 Cf. S. Congr. Rituum, Instr. Eucharisticum mysterium, n. 55: A.A.S. 59 (1967), 
pp. 568-569. 

9 Cf. Missale Romanum, Institutio generalis, nn. 285 et 292. 

8. Curent pastores ut ecclesiae et oratoria publica f ubi ad nor- 
mam iuris sanctissima Eucharistia asservatur, cotidie saltem per 
plures horas, tempore diei opportuniore, pateant, ut facile coram 
sanctissimo Sacramento fideles orare valeant. 10 


III. De loco asservandae Eucharistiae 

9. Locus sanctissimae Eucharistiae asservandae vere praecellens sit. 
Valde commendandum est ut ad privatam adorationem et precatio- 
nem idoneus simul evadat, ita ut fideles facile et fructuose, etiam 
privato cultu Dominum in Sacramento praesentem honorare non 
desinant. 

Quod facilius obtineri potest, quando sacellum paratur a media 
aula seiunctum, praesertim in illis ecclesiis ubi matrimonia aut funera 
frequentius occurrunt, et in illis, quae ratione peregrinationum vel 
ob thesauros artis et historiae a multis invisuntur. 

10. Sanctissima Eucharistia asservetur in tabernaculo solido, non 
transparenti atque inviolabili. De more in singulis ecclesiis unicum 
tabernaculum habeatur, aut super altare positum aut, de iudicio Ordi- 
narii loci, extra altare sed in parte ecclesiae pernobili et rite ornata. 11 

Clavis tabernaculi, in quo sanctissima Eucharistia asservatur, 
diligentissime custodiri debet a sacerdote qui ecclesiae vel oratorii 
curam habet, vel a ministro extraordinario cui facultas distribuendi 
sacram communionem data est. 

11. Praesentia sanctissimae Eucharistiae in tabernaculo significetur 
conopaeo vel alio modo apto a competenti auctoritate definito. 

Secundum traditam consuetudinem, ut signum honoris qui Do- 
mino adhibetur, lampas, oleo vel cera nutrienda, iuxta tabernaculum 
perenniter ardeat. 12 


IV. De iis quae Conferentiis Episcopalibus competunt 

12. Conferentiis Episcopalibus competit, in Ritualibus particula- 
ribus apparandis, ad normam Constitutionis de sacra Liturgia (n. 63b), 
hunc Ritualis Romani titulum accommodare singularum regionum 
necessitatibus, ut, actis ab Apostolica Sede recognitis, in regionibus 
ad quas pertinet adhibeatur. 


10 Cf. S. Congr. Rituum, Instr. Eucharisticum mysterium, n. 51: A.A.S. 59 (1967), 

11 Cf. ibid., nn. 52-53: /. c., pp. 567-568. 

12 Cf. ibid., n. 57: /. c., p. 569. 

Qua in re Conferentiarum Episcopalium erit: 

a) sedulo et prudenter considerare quaenam elementa, si quae 
habeantur, ex traditionibus populorum retineri aut admitti possint, 
dummodo cum spiritu sacrae Liturgiae componi queant; ideoque apta- 
tiones, quae utiles vel necessariae existimantur, Apostolicae Sedi pro- 
ponere, de ipsius consensu introducendas; 

b) versiones textuum parare, ita ut indoli variorum sermonum 
atque ingenio culturarum vere accommodentur, aliis textibus, prae- 
sertim pro cantu, opportunis melodiis, forte additis. 


Textus Psalmorum et Novi Testamenti citantur iuxta editionem Pontificiae 
Commissionis pro Nova Vulgata Bibliorum editione. 

Textus liturgici, qui pro viro ponuntur, aptari possunt pro muliere, mutato 
genere, vel pro pluribus, mutato numero. 


CAPUT I 


DE SACRA COMMUNIONE EXTRA MISSAM 


PRAENOTANDA 

I. De rationibus qu^e inter communionem extra Missam 

ET SACRIFICIUM INTERCEDUNT 

13. Perfectior celebrationis eucharisticae participatio est sacra- 
mentalis communio infra Missam recepta. Quod clarius, ratione signi, 
elucet, cum fideles post communionem sacerdotis ex eodem sacrificio 
Corpus Domini sumunt. 1 Proinde panis recenter confectus, pro fide- 
lium communione, in qualibet celebratione eucharistica de more 
consecretur. 

14. Fideles adducendi sunt, ut in ipsa celebratione eucharistica 
communicent. 

Sacerdotes tamen fidelibus petentibus sacram communionem 
etiam extra Missam dare ne renuant. 2 

Immo decet eos qui impediuntur ne celebrationi eucharisticae 
communitatis intersint, Eucharistia sedulo refici, et hoc modo non 
solum sacrificio Domini sed etiam eidem communitati unitos et fra- 
trum caritate suffultos se sentiant. 

Animarum pastores curent ut infirmis et aetate provectis, licet 
graviter non aegrotent neque mortis periculum eis immineat, frequen- 
ter, immo, quantum fieri potest, cotidie, praesertim tempore paschali, 
praebeatur copia Eucharistiam sumendi. Iis autem qui eam sub specie 
panis recipere nequeunt, licet sub specie tantum vini ministrare. 3 

15. Sedulo doceantur fideles se, etiam cum communionem extra 
Missae celebrationem sumunt, intime uniri cum sacrificio, quo sacri- 
ficium crucis perpetuatur, et participes esse illius sacri convivii in 
quo, « per communionem Corporis et Sanguinis Domini, populus Dei 
bona sacrificii paschalis participat, renovat novum foedus semel in 
sanguine Christi a Deo cum hominibus factum ; et in fide et spe 
convivium eschatologicum in regno Patris praefigurat et praevenit, 
mortem Domini annuntians donec veniat ». 4 

1 Cf. Cone. Vat. II, Const. Sacrosanctum Concilium, n. 55. 

2 Cf. S. Congr. Rituum, Instr. Eucharisticum mysterium, n. 33a: A.A.S. 59 (1967), 
pp. 559-560. 

3 Cf. ibid., n. 40-41: /. c., pp. 562-563. 

4 Ibid., n. 3a: /. c., pp. 541-542. 

II. De tempore sacram communionem extra Missam ministrandi 

16 . Sacra communio extra Missam quolibet die et qualibet diei 
hora dari potest. Decet tamen horas pro distribuenda sacra commu- 
nione, attenta fidelium utilitate, praefiniri, quo forma pleniore sacra 
celebratio peragatur cum maiore fructu spiritali fidelium. 

Attamen: 

a) feria V Hebdomadae sanctae, sacra communio distribui potest 
tantummodo infra Missam; infirmis vero deferri valet quacumque 
diei hora; 

b) feria VI in Passione Domini, sacra communio distribuitur 
unice inter celebrationem Passionis Domini; infirmis autem, qui hanc 
celebrationem participare nequeunt, quacumque diei hora deferri 
potest; 

c) Sabbato sancto, sacra communio dari potest solummodo ad 
modum Viatici . 5 


III. De ministro sacrae communionis 

17 . Est imprimis sacerdotis et diaconi sacram communionem fide- 
libus eam petentibus ministrare . 6 Omnino ergo convenit ut huic mini- 
sterio sui ordinis convenientem partem temporis, secundum fide- 
lium necessitatem, tribuant. 

Acolythi rite instituti praeterea, qua ministri extraordinarii, est 
sacram communionem distribuere quoties presbyter vel diaconus de- 
sunt vel propter adversam valetudinem, provectam aetatem, vel pasto- 
rale ministerium impediuntur aut quoties numerus fidelium ad sacram 
mensam accedentium adeo ingens est, ut Missae aliusve actionis 
sacrae celebratio nimis protrahatur . 7 

Aliis ministris extraordinariis facultatem distribuendi sacram 
communionem Ordinarius loci dare potest, quoties id pro utilitate 
pastorali fidelium necessarium visum fuerit, et sacerdos aut diaconus 
aut acolythus praesto non sint . 8 

5 Cf. Missale Romanum, ed. typica 1970: Missa vespertina in Cena Domini, p. 243; 
Celebratio Passionis Domini, p. 250, n. 3; Sabbato sancto, p. 265. 

6 Cf. S. Congr. Rituum, Instr. Eucharisticum mysterium, n. 31: A.A.S. 59 (1967), 
pp. 557-558. 

7 Cf. Paulus VI, Litt. Apost. Ministeria qucedam, 15 augusti 1972, n. VI: A.A.S. 64 
(1972), p. 532. 

8 Cf. S. Congr. pro disciplina Sacramentorum, Instr. Immensce caritatis, 29 ianuarii 
1973, 1, I et II: A.A.S. 65 (1973), pp. 265-266. 

IV. De loco communionis extra Missam distribuendae 

18 . Locus, in quo de more sacra communio extra Missam distri- 
buitur, est ecclesia vel oratorium in quo Eucharistia habitualiter 
celebratur vel asservatur, aut ecclesia vel oratorium aliusve locus in 
quo communitas localis habitualiter convenit ad coetum liturgicum 
diebus dominicis aliisve diebus agendum. Attamen aliis in locis, 
domibus privatis non exclusis, sacra communio dari potest, quando 
agitur de aegrotis, captivis aliisve, qui sine periculo vel gravi diffi- 
cultate egredi nequeunt. 


V. De nonnullis servandis in sacra communione distribuenda 

19 . Cum sacra communio in ecclesia vel oratorio ministratur, 
super altare tobalea coopertum ponatur corporale; duo autem cerei 
accendantur in signum venerationis et festivi convivii . 9 Patina adhi- 
beatur. 

Cum vero sacra communio aliis in locis ministratur, mensa con- 
veniens paretur tobalea cooperta; praevideantur etiam cerei. 

20 . Minister sacrae communionis, si est presbyter vel diaconus, 
alba vel superpelliceo super veste talari sit indutus, et stolam 
assumat. 

Alii vero ministri aut vestem liturgicam in sua regione forte 
traditam assumant, aut vestem quae huic ministerio non dedeceat et 
ab Ordinario probatam. 

Eucharistia pro communione extra ecclesiam ministranda, theca 
vel alio vasculo clauso deferatur, veste et modo iuxta locorum adiuncta 
convenientibus. 

21 . In sacra communione distribuenda servetur consuetudo depo- 
nendi panis consecrati particulam in lingua communionem suscipien- 
tium, quia in tradito plurium saeculorum more innititur. 

Conferentiae tamen Episcopales decernere valent, actis ab Apo- 
stolica Sede confirmatis, ut in sua dicione, sacra communio distribui 
possit etiam consecratum panem in fidelium manibus deponendo, 
dummodo quodvis precaveatur periculum ne reverentiae defectus vel 


9 Cf. Missale Romanum, Institutio generalis , n. 269. 

falsae de sanctissima Eucharistia opiniones irrepant in animos fi- 
delium. 10 

Ceterum, christifideles doceri oportet Iesum Christum Dominum 
esse et Salvatorem eique sub speciebus sacramentalibus praesenti 
eundem deberi latriae seu adorationis cultum, qui Deo tribuendus est. 11 

In utroque casu, sacra communio distribui debet a competenti 
ministro, qui panis consecrati particulam communicanti ostendat et 
porrigat, formulam Corpus Christi dicendo, cui fidelis respondet Arnen. 

Quod vero attinet ad distributionem sacrae communionis sub 
specie vini, ad amussim serventur normae, quae continentur in Instruc- 
tione Sacramentali Communione diei 29 iunii 1970. 12 

22. Fragmenta quae post communionem forte remanserint reve- 
renter colligantur et in pyxidem immittantur vel in vasculo cum aqua 
demittantur. 

Item, si communio sub specie vini ministratur, calix vel aliud 
vasculum ad hoc adhibitum aqua abluatur. 

Aqua vero pro ablutionibus adhibita, aut sumatur aut loco con- 
venienti infundatur. 


VI. De dispositionibus ad sacram communionem suscipiendam 

23. Eucharistia, quae mysterium paschale Christi inter homines 
continue repraesentat, est fons totius gratiae et remissionis pecca- 
torum. Attamen qui corpus Domini suscipere intendunt, ut sacra- 
menti paschalis fructus percipiant, pura conscientia et rectis animi 
dispositionibus ad illud accedere debent. 

Propterea Ecclesia praecipit « ut nullus sibi conscius peccati mor- 
talis, quamtumvis sibi contritus videatur, absque praemissa sacra- 
mentali confessione ad sacram Eucharistiam accedere debeat ». 13 
Quod si urgeat necessitas ac copia confessarii illi desit, actum perfectae 
contritionis prius eliciat cum proposito singillatim confitendi debito 
tempore peccata mortalia, quae in praesens confiteri nequeat. 


10 Cf. S. Congr. pro Cultu Divino, Instr. Memoriale Domini, 29 maii 1969: A.A.S. 61 
(1969), pp. 541-555. 

11 Cf. S. Congr. de disciplina Sacramentorum, Instr. Immensce caritatis, 29 ianuarii 
1973, n. 4: A.A.S. 65 (1973), p. 270. 

12 Cf. n. 6: A.A.S. 62 (1970), pp. 665-666. 

13 Cf. Cone. Trid., sessio XIII, Decr. de Eucharistia, 7: DS 1646-1647; ibid., sessio 
XIV, Canones de sacramento Pcenitentice, 9: DS 1709; S. Congr. pro Doctrina Fidei, 
Normae pastorales circa absolutionem sacramentalem generali modo impertiendam, 
16 iunii 1972, preem. et n. VI: A.A.S. 64 (1972), pp. 510 et 512. 

Qui vero cotidie aut saepius communicare solent, expedit ut aequis 
temporibus, pro singulorum condicione, ad sacramentum Paenitentiae 
accedant. 

Ceterum fideles Eucharistiam aspiciant etiam tamquam antidotum 
quo liberentur a culpis cotidianis et a peccatis mortalibus praeser- 
ventur; sciant insuper aptam rationem qua partibus paenitentialibus 
liturgiae, Missae praesertim, uti valeant. 14 

24. Communicandi Sacramentum ne recipiant, nisi spatio unius 
horae ieiunii sint cibis solidis et potibus, aqua excepta. 

Tempus ieiunii eucharistici seu abstinentiae a cibo vel potu al- 
coholico redigitur ad quartam circiter horae partem pro: 

1) infirmis in valetudinariis vel domibus degentibus, etiamsi 
non decumbant; 

2) fidelibus aetate provectioribus, sive qui ob senectutem domi 
detineantur, sive in gerontocomio incolant; 

3) sacerdotibus infirmis, etsi non decumbunt, vel aetate pro- 
vectis, sive sint Missam celebraturi sive sacram communionem re- 
cepturi; 

4) personis curae infirmorum vel senum addictis eorumque pro- 
pinquis una cum illis sacram communionem recipere cupientibus, 
quoties sine incommodo ieiunium unius horae observare non possint. 15 

25. Unio cum Christo, ad quem ipsum sacramentum ordinatur, 
ad totam vitam christianam est protrahenda, ita ut christifideles, 
donum receptum continenter fide contemplantes, vitam cotidianam 
sub ductu Spiritus Sancti in gratiarum actione agant, et fructus 
uberioris caritatis afferant. 

Quo autem facilius in hac gratiarum actione, quae in Missa modo 
praeclaro Deo exhibetur, permaneant, commendatur singulis qui sacra 
communione refecti sunt, ut per aliquod temporis spatium in ora- 
tione persistant. 16 


14 Cf. S. Congr. Rituum, Instr. Eucharisticum mysterium, n. 35: A.A.S. 59 (1967), 
p. 561. 

15 Cf. S. Congr. pro disciplina Sacramentorum, Instr. Immensce caritatis, 29 ianua- 
rii 1973, n. 3: A.A.S. 65 (1973), p. 269. 

16 Cf. S. Congr. Rituum, Instr. Eucharisticum mysterium, n. 38: A.A.S. 59 (1967), 
p. 562. 


ORDO AD SACRAM COMMUNIONEM 
EXTRA MISSAM DISTRIBUENDAM 

1. RITUS CUM AMPLIORE VERBI DEI CELEBRATIONE 
CONIUNCTUS 

26. Haec forma praecipue adhibenda est, cum celebratio Missae 
non habetur, vel sacra communio horis praefinitis distribuitur, ita 
ut fideles mensa quoque verbi Dei alantur. Verbum enim Dei audien- 
tes, ipsi agnoscunt eius mirabilia, quae annuntiantur, fastigium in 
mysterio paschali attingere, cuius memoriale in Missa sacramenta- 
liter celebratur, quodque per communionem participant. Insuper 
verbum Domini suscipientes eoque nutriti, in gratiarum actione ad 
fructuosam participationem mysteriorum salutis inducuntur. 

Ritus initiales 

27. Fidelibus congregatis, omnibusque ut supra (nn. 19-20) dictum 
est dispositis, minister astantes salutat. 

Si est sacerdos vel diaconus, dicit: 

Gratia Domini nostri Iesu Christi, et caritas Dei, 
et communicatio Sancti Spiritus sit cum omnibus vobis. 

Omnes respondent: 

Et cum spiritu tuo. 

vel: 

Dominus voblscum. 

Omnes respondent: 

Et cum spiritu tuo. 


Si vero minister non est sacerdos vel diaconus, astantes salutat his 
vel similibus verbis: 

Dominum, fratres, benedicite, qui nos (vel: vos) ad mensam 
Corporis Christi benignus invitat. 

Omnes respondent: 

Benedictus Deus in saecula. 

Alia formula salutationis ad libitum, n. 189. 

Adhiberi possunt etiam alia verba e sacra Scriptura, quibus ex con- 
suetudine fideles salutantur. 

28. Fit deinde actus paenitentialis. Minister communicandos invitat 
ad paenitentiam, dicens: 

Fratres, agnoscamus peccata nostra, ut apti simus ad hanc 
sacram celebrationem participandam. 

Et fit brevis pausa silentii. Postea omnes simul faciunt confessionem: 

Confiteor Deo omnipotenti et vobis, fratres, 
quia peccavi nimis 

cogitatione, verbo, opere et omissione: 

et percutientes sibi pectus, dicunt: 

mea culpa, mea culpa, mea maxima culpa. 

Deinde prosequuntur: 

Ideo precor beatam Mariam semper Virginem, 
omnes Angelos et Sanctos, 
et vos, fratres, orare pro me 
ad Dominum Deum nostrum. 

Minister concludit: 

Misereatur nostri omnipotens Deus 
et, dimissis peccatis nostris, 
perducat nos ad vitam aeternam. 

Omnes respondent: 

Arnen. 

Aliae formulae actus paenitentialis ad libitum, nn. 190-191. 

Celebratio verbi Dei 

29. Fit deinde celebratio verbi, quae eadem ratione ac in Missa 
peragitur. Textus sumuntur pro opportunitate aut e liturgia diei, aut 
e lectionibus quae pro Missis votivis de sanctissima Eucharistia ( Lectio - 

narium III, pp. 820-841) aut de Pretiosissimo Sanguine Iesu ( Ibidem , 
pp. 851-861) proponuntur et nn. 113-153 huius Ritualis indicantur. 
Seligi possunt etiam, pro opportunitate, alii textus peculiaribus rerum 
adiunctis aptiores e Lectionario, praesertim lectiones Missae votivae 
de Sacratissimo Corde Iesu, ut infra nn. 154-188 indicatur. 

Adhiberi autem possunt una vel plures lectiones, prout opportu- 
num visum fuerit. Post primam lectionem ponatur psalmus vel alius 
cantus, cuius loco tamen etiam sacrum silentium servari potest. 

Celebratio verbi concluditur oratione universali. 


Sacra communio 

30 . Expleta oratione universali, minister accedit ad locum ubi 
Eucharistia asservatur, accipit vasculum vel pyxidem cum Corpore 
Domini, illud super altare deponit et genuflectit. Deinde orationem 
dominicam his vel similibus verbis introducit: 

Praeceptis salutaribus moniti, 
et divina institutione formati, 
audemus dicere: 

et omnes simul pergunt: 

Pater noster, qui es in caelis: 

sanctificetur nomen tuum; 

adveniat regnum tuum; 

fiat voluntas tua, sicut in caelo et in terra. 

Panem nostrum cotidianum da nobis hodie; 

et dimitte nobis debita nostra, 

sicut et nos dimittimus debitoribus nostris; 

et ne nos inducas in tentationem; 

sed libera nos a malo. 

31 . Postea pro opportunitate his vel similibus verbis fideles 
invitat: 

Offerte vobis pacem. 

Et omnes, iuxta locorum consuetudinem, pacem et caritatem sibi 
invicem significant. 

32. His peractis, minister genuflectit, accipit hostiam, eamque 
parum elevatam super vasculum vel pyxidem tenens, ad communi- 
candos versus, dicit: 

Ecce Agnus Dei, ecce qui tollit peccata mundi. 

Beati qui ad cenam Agni vocati sunt. 

Et communicandi semel subdunt: 

Domine, non sum dignus ut intres sub tectum meum: 
sed tantum dic verbo, et sanabitur anima mea. 

33. Si ipse minister communicat, secreto dicit: 

Corpus Christi custodiat me in vitam aeternam. 

Et reverenter sumit Corpus Christi. 

34. Postea accipit vasculum vel pyxidem, accedit ad communican- 
dos, et hostiam parum elevatam unicuique eorum ostendit, dicens: 

Corpus Christi. 

Communicandus respondet: 

Amen. 

Et communicatur. 

35. Dum fit distributio communionis, cantus aptus pro opportu- 
nitate proferri potest. 

36. Distributione communionis expleta, fragmenta quae super pa- 
tina forte inveniantur, minister in pyxidem immittit, itemque pro 
opportunitate manus abluit. Sacramentum autem, si particulae super- 
fuerint, in tabernaculo recondit, et genuflectit. 

37. Tunc pro opportunitate sacrum silentium per aliquod temporis 
spatium servari vel psalmus aut canticum laudis proferri potest. 

38. Deinde minister dicit orationem conclusivam: 

Oremus. 

Deus, qui nobis sub sacramento mirabili 
passionis tuae memoriam reliquisti, 
tribue, quaesumus, 

ita nos Corporis et Sanguinis tui sacra mysteria venerari, 
ut redemptionis tuae fructum in nobis iugiter sentiamus. 
Qui vivis et regnas in saecula saeculorum. 

Omnes respondent: 

Arnen. 

Aliae orationes ad libitum, nn. 210-219. 

Tempore autem paschali praeferantur orationes nn. 220-222 indi- 
catae. 

Ritus conclusionis 

39. Deinde minister, si est sacerdos vel diaconus, versus ad popu- 
lum, extendens manus dicit: 

Dominus voblscum. 

Omnes: 

Et cum spiritu tuo. 

Et benedicit populum, dicens: 

Benedicat vos omnipotens Deus, 

Pater, et Filius, et Spiritus Sanctus. 

Omnes respondent: 

Arnen. 

Loco huius formulae, adhiberi potest etiam benedictio sollemnis 
aut oratio super populum, prouti pro benedictione in fine Missae habe- 
tur in Missali Romano. 

40. Si vero minister non est sacerdos neque diaconus, invocans 
benedictionem Dei et signans se, dicit: 

Dominus nos benedicat, et ab omni malo defendat, 

et ad vitam perducat aeternam. 

vel: 

Benedicat et custodiat nos omnipotens et misericors Dominus, 
Pater, et Filius, et Spiritus Sanctus. 

Omnes respondent: 

Amen. 

41 . Tandem minister dicit: 

Ite in pace. 

Omnes respondent: 

Deo gratias. 

Tunc, facta debita reverentia, minister recedit. 


2. RITUS CUM BREVIORE VERBI DEI CELEBRATIONE 

CONIUNCTUS 


42 . Haec forma adhibetur, quando rerum adiuncta suadent formam 
cum ampliore verbi Dei celebratione coniunctam non convenire, prae- 
sertim quando unus alterve tantum sunt communicandi, ideoque 
vera celebratio communitatis ordinari non potest. 

Ritus initiales 

43 . Omnibus ut supra (nn. 19-20) dispositis, minister communi- 
candos salutat (nn. 27, 189) eosque invitat ad actum paenitentialem 
peragendum (nn. 28, 190-191). 

Lectio brevior verbi Dei 

44 . Omissa deinde celebratione verbi Dei, pro opportunitate ab 
uno ex astantibus vel ab ipso ministro legatur brevis textus sacrae 
Scripturae, in quo sermo sit de pane vitae. 

Io 6, 54-55: Qui manducat meam carnem 
et bibit meum sanguinem 
habet vitam aeternam, 
et ego resuscitabo eum in novissimo die: 
caro enim mea verus est cibus, 
et sanguis meus verus est potus. 

Io 6, 54-58: Qui manducat meam carnem 
et bibit meum sanguinem 
habet vitam aeternam, 

et ego resuscitabo eum in novissimo die: 
caro enim mea verus est cibus, 
et sanguis meus verus est potus. 

Qui manducat meam carnem et bibit meum sanguinem 
in me manet et ego in illo. 

Sicut misit me vivens Pater, 
et ego vivo propter Patrem, 
et qui manducat me et ipse vivet propter me. 

Hic est panis qui de cselo descendit, 

non sicut manducaverunt patres et mortui sunt: 

qui manducat hunc panem vivet in aeternum. 

Io 14, 6: Ego sum via et veritas et vita: 
nemo venit ad Patrem nisi per me. 

Io 14, 23: Si quis diligit me, sermonem meum servabit, 
et Pater meus diliget eum, 

et ad eum veniemus et mansionem apud eum faciemus. 

Io 15, 4: Manete in me, et ego in vobis. 

Sicut palmes non potest ferre fructum a semetlpso 

nisi manserit in vite, 

sic nec vos nisi in me manseritis. 

1 Cor 11, 26: Quotiescumque manducabitis panem hunc 
et calicem bibetis, 

mortem Domini annuntiatis donec veniat. 

Selegi potest etiam alius textus aptus ex iis qui infra, nn. 113 ss., 
proponuntur. 

Sacra communio 

45. Minister accipit vasculum vel pyxidem cum Corpore Domini, 
illud super altare deponit et genuflectit. Deinde orationem dominicam 
his vel similibus verbis introducit: 

Praeceptis salutaribus moniti, 
et divina institutione formati, 
audemus dicere: 

et omnes simul pergunt: 

Pater noster, qui es in caelis: 

sanctificetur nomen tuum; 

adveniat regnum tuum; 

fiat voluntas tua, sicut in caelo et in terra. 

Panem nostrum cotidianum da nobis hodie; 

et dimitte nobis debita nostra, 

sicut et nos dimittimus debitoribus nostris; 

et ne nos inducas in tentationem; 

sed libera nos a malo. 

46. His peractis, minister genuflectit, accipit hostiam, eamque 
parum elevatam super vasculum vel pyxidem tenens, ad communi- 
candos versus, dicit: 

Ecce Agnus Dei, ecce qui tollit peccata mundi. 

Beati qui ad cenam Agni vocati sunt. 

Et communicandi semel subdunt: 

Domine, non sum dignus ut intres sub tectum meum: 
sed tantum dic verbo, et sanabitur anima mea. 

47. Si ipse minister communicat, secreto dicit: 

Corpus Christi custodiat me in vitam aeternam. 

Et reverenter sumit Corpus Christi. 

48. Postea accipit vasculum vel pyxidem, accedit ad communican- 
dos, et hostiam parum elevatam unicuique eorum ostendit, dicens: 

Corpus Christi. 

Communicandus respondet: 

Amen. 


Et communicatur. 

49 . Distributione communionis expleta, fragmenta quae super pa- 
tina forte inveniantur, minister in pyxidem immittit, itemque pro 
opportunitate manus abluit. Sacramentum autem, si particulae super- 
fuerint, in tabernaculo recondit, et genuflectit. 

Tunc pro opportunitate sacrum silentium per aliquod temporis 
spatium servari vel psalmus aut canticum laudis proferri potest. 

50 . Deinde minister dicit orationem conclusivam: 

Oremus. 

Deus, qui nobis sub sacramento mirabili 
passionis tuae memoriam reliquisti, 
tribue, quaesumus, 

ita nos Corporis et Sanguinis tui sacra mysteria venerari, 
ut redemptionis tuae fructum in nobis iugiter sentiamus. 

Qui vivis et regnas in saecula saeculorum. 

Omnes respondent: 

Arnen. 

Aliae orationes ad libitum, nn. 210-219. 

Tempore autem paschali praeferantur orationes nn. 220-222 indi- 
catae. 

Ritus conclusionis 

51 . Deinde minister, si est sacerdos vel diaconus, versus ad popu- 
lum, extendens manus dicit: 

Dominus voblscum. 

Omnes: 

Et cum spiritu tuo. 

Et benedicit populum, dicens: 

Benedicat vos omnipotens Deus, 

Pater, et Filius, ^ et Spiritus Sanctus. 

Omnes respondent: 

Amen. 

52. Si vero minister non est sacerdos neque diaconus, invocans 
benedictionem Dei et signans se, dicit: 

Dominus nos benedicat, et ab omni malo defendat, 
et ad vitam perducat aeternam. 

vel: 

Benedicat et custodiat nos omnipotens et misericors Dominus, 
Pater, et Filius, et Spiritus Sanctus. 

Omnes respondent: 

Amen. 


53. Tandem minister dicit: 

Ite in pace. 

Omnes respondent: 

Deo gratias. 

Tunc, facta debita reverentia, minister recedit. 


CAPUT II 


DE COMMUNIONE ET VIATICO INFIRMIS 
A MINISTRO EXTRAORDINARIO DEFERENDIS 


54. Sacra communio et Viaticum infirmis a sacerdote vel diacono 
ministrantur iuxta ritus in Ordine Unctionis infirmorum eorumque 
pastoralis curce descriptos. Quando autem Ss.ma Eucharistia infirmis 
defertur ab acolytho, vel a ministro extraordinario sacrae commu- 
nionis ad normam iuris deputato, servantur ritus qui sequuntur. 

55. Licet Eucharistiam sub specie tantum vini iis ministrare, qui 
eam sub specie panis recipere nequeunt. 

Sanguis Domini ad infirmum deferatur in vasculo ita clauso, 
ut periculum effusionis omnino vitetur. In administrando autem Sa- 
cramento, singulis in casibus, aptior modus eligatur ex iis qui in 
distribuenda communione sub utraque specie proponuntur. Si, com- 
munione delata, aliquid pretiosissimi Sanguinis remanserit, a mini- 
stro sumatur, qui etiam debitas ablutiones perficiendas curet. 


1. RITUS ORDINARIUS COMMUNIONIS INFIRMORUM 

Ritus initiales 

56. Accedens ad infirmum, minister, veste huic ministerio con- 
veniente indutus (cf. n. 20), ipsum ceterosque astantes humaniter 
salutat, adhibens, si casus fert, salutationem: 

Pax huic domui et omnibus habitantibus in ea. 

Adhiberi possunt etiam alia verba e sacra Scriptura, quibus ex 
consuetudine fideles salutantur. 

Tunc, deposito Sacramento super mensam, ipsum cum astanti- 
bus adorat. 

57. Minister infirmum ceterosque astantes invitat ad actum paeni- 
tentialem eliciendum: 

Fratres, agnoscamus peccata nostra, ut apti simus ad hanc 
sacram celebrationem participandam. 

Et fit brevis pausa silentii. Postea omnes simul faciunt confessionem: 

Confiteor Deo omnipotenti et vobis, fratres, 
quia peccavi nimis 

cogitatione, verbo, opere et omissione: 

et percutientes sibi pectus, dicunt: 

mea culpa, mea culpa, mea maxima culpa. 

Deinde prosequuntur: 

Ideo precor beatam Mariam semper Virginem, 
omnes Angelos et Sanctos 
et vos, fratres, orare pro me 
ad Dominum Deum nostrum. 

Et minister concludit: 

Misereatur nostri omnipotens Deus, 
et, dimissis peccatis nostris, 
perducat nos ad vitam aeternam. 

Omnes respondent: 

Arnen. 

Alias formulae actus paenitentialis ad libitum, nn. 190-191. 

Lectio brevior verbi Dei 

58. Tunc, pro opportunitate, ab uno ex astantibus vel ab ipso 
ministro legi potest textus sacrae Scripturae, v. g. ex iis qui infra 
n. 71 indicantur. 

Sacra communio 

59. Tunc minister his vel similibus verbis orationem dominicam 
introducit: 

Nunc autem una simul Deum deprecemur, 

sicut Dominus noster Iesus Christus nos docuit orare: 

et omnes simul pergunt: 

Pater noster, qui es in caelis: 
sanctificetur nomen tuum; 

adveniat regnum tuum; 

fiat voluntas tua, sicut in caelo et in terra. 

Panem nostrum cotidianum da nobis hodie; 

et dimitte nobis debita nostra, 

sicut et nos dimittimus debitoribus nostris; 

et ne nos inducas in tentationem; 

sed libera nos a malo. 

60. Tunc minister ostendit Ss.mum Sacramentum, dicens: 

Ecce Agnus Dei, ecce qui tollit peccata mundi. 

Beati qui ad cenam Agni vocati sunt. 

Infirmus aliique communicandi semel dicunt: 

Domine, non sum dignus ut intres sub tectum meum: 
sed tantum dic verbo, et sanabitur anima mea. 

61. Minister ad infirmum accedit, eique Sacramentum ostendens, 
dicit: 

Corpus Christi (vel: Sanguis Christi). 

Infirmus respondet: 

Amen. 

Et communicatur. 

Alii astantes qui communicandi sunt, modo consueto Sacramen- 
tum recipiunt. 

62. Distributione communionis expleta, minister purificationem 
peragit. Tunc pro opportunitate sacrum silentium per aliquod tem- 
poris spatium servari potest. 

Deinde minister dicit orationem conclusivam: 

Oremus. 

Domine, sancte Pater, omnipotens aeterne Deus, 
te fideliter deprecamur, 

ut sacrosanctum Corpus (sacrosanctus Sanguis) 

Domini nostri Iesu Christi Filii tui 

accipienti fratri nostro 

tam corpori quam animae 

prosit ad remedium sempiternum. 

Per Christum Dominum nostrum. 

Omnes respondent: 

Arnen. 

Aliae orationes ad libitum, nn. 210-222. 

Ritus conclusionis 

63. Deinde minister, invocans benedictionem Dei et signans se, 
dicit: 

Dominus nos benedicat, et ab omni malo defendat, 
et ad vitam perducat aeternam. 

vel: 

Benedicat et custodiat nos omnipotens et misericors Dominus, 
Pater, et Filius, et Spiritus Sanctus. 

Omnes respondent: 

Arnen. 


2. RITUS BREVIOR COMMUNIONIS INFIRMORUM 

64. Ritus hic brevior adhibetur quando sacra communio danda est 
pluribus infirmis in variis cubiculis eiusdem domus, ex. gr. eiusdem 
valetudinarii, degentibus, additis, si casus fert, aliquibus elementis e 
ritu ordinario desumptis. 

65. Ritus incipi potest aut in ecclesia vel in sacello, aut in primo 
cubiculo, ministro dicente antiphonam: 

O sacrum convivium, in quo Christus sumitur: 
recolitur memoria passionis eius, 
mens impletur gratia, 
et futurae gloriae nobis pignus datur. 

Aliae antiphonae ad libitum, nn. 200-203. 

66. Tunc minister, pro opportunitate, comitante aliqua persona 
cereum deferente, ad infirmos accedit et dicit sive semel ad omnes 

infirmos, qui adsunt in eodem cubiculo, sive ad singulos communi- 
candos: 

Ecce Agnus Dei, ecce qui tollit peccata mundi. 

Beati qui ad cenam Agni vocati sunt. 

Quilibet autem communicandus semel subdit: 

Domine, non sum dignus ut intres sub tectum meum: 
sed tantum dic verbo, et sanabitur anima mea. 

Et communionem recipit modo consueto. 

67. Ritus concluditur oratione (cf. n. 62), quae dici potest aut in 
ecclesia vel in sacello aut in ultimo cubiculo. 

3. DE VIATICO 

Ritus initiales 

68. Accedens ad infirmum, minister, veste huic ministerio con- 
veniente indutus (cf. n. 20), ipsum ceterosque astantes humaniter 
salutat, adhibens, si casus fert, salutationem: 

Pax huic domui et omnibus habitantibus in ea. 

Adhiberi possunt etiam alia verba e sacra Scriptura, quibus ex 
consuetudine fideles salutantur. 

Tunc, deposito Sacramento super mensam, ipsum cum astantibus 
adorat. 

69. Postea, sequenti monitione, vel alia infirmi condicionibus 
magis aptata, astantes alloquitur: 

Fratres carissimi: Dominus Iesus Christus, antequam trans- 
iret ex hoc mundo ad Patrem, nobis reliquit sacramentum 
Corporis et Sanguinis sui ut, in hora transitus nostri ex hac 
vita ad illum, Viatico Corporis et Sanguinis eius roborati, 
pignore resurrectionis muniamur. Cum fratre nostro in ca- 
ritate coniuncti, oremus pro eo. 

Et omnes per aliquod temporis spatium in silentio orant. 

70. Minister infirmum ceterosque astantes invitat ad actum paeni- 
tentialem eliciendum: 

Fratres, agnoscamus peccata nostra, ut apti simus ad hanc 
sacram celebrationem participandam. 

Et fit brevis pausa silentii. Postea omnes simul faciunt confessionem: 

Confiteor Deo omnipotenti et vobis, fratres, 
quia peccavi nimis 

cogitatione, verbo, opere et omissione: 

et percutientes sibi pectus, dicunt: 

mea culpa, mea culpa, mea maxima culpa. 

Deinde prosequuntur: 

Ideo precor beatam Mariam semper Virginem, 
omnes Angelos et Sanctos 
et vos, fratres, orare pro me 
ad Dominum Deum nostrum. 

Et minister concludit: 

Misereatur nostri omnipotens Deus, 
et, dimissis peccatis nostris, 
perducat nos ad vitam aeternam. 

Omnes respondent: 

Amen. 

Aliae formulae actus paenitentialis ad libitum, nn. 190-191. 

Lectio brevior verbi Dei 

71 . Valde convenit ut ab uno ex astantibus vel ab ipso ministro 
legatur brevis textus sacrae Scripturae, v. g.: 

Io 6, 54-55: Qui manducat meam carnem 
et bibit meum sanguinem, 
habet vitam aeternam, 

et ego resuscitabo eum in novissimo die: 
caro enim mea verus est cibus, 
et sanguis meus verus est potus. 

Io 6, 54-58: Qui manducat meam carnem 
et bibit meum sanguinem, 
habet vitam aeternam, 

et ego resuscitabo eum in novissimo die: 
caro enim mea verus est cibus, 
et sanguis meus verus est potus. 

Qui manducat meam carnem et bibit meum sanguinem 
in me manet et ego in illo. 

Sicut misit me vivens Pater, 

et ego vivo propter Patrem, 

et qui manducat me et ipse vivet propter me. 

Hic est panis qui de cselo descendit, 

non sicut manducaverunt patres et mortui sunt: 

qui manducat hunc panem vivet in aeternum. 

Io 14, 6: Ego sum via et veritas et vita: 
nemo venit ad Patrem nisi per me. 

Io 14, 23: Si quis diligit me, sermonem meum servabit, 
et Pater meus diliget eum, 

et ad eum veniemus et mansionem apud eum faciemus. 

Io 14, 27: Pacem relinquo vobis, pacem meam do vobis; 
non quomodo mundus dat ego do vobis. 

Non turbetur cor vestrum neque formidet. 

Io 15, 4: Manete in me, et ego in vobis. 

Sicut palmes non potest ferre fructum a semetlpso 

nisi manserit in vite, 

sic nec vos nisi in me manseritis. 

Io 15, 5: Ego sum vitis, vos palmites. 

Qui manet in me, et ego in eo, 

hic fert fructum multum, 

quia sine me nihil potestis facere. 

1 Cor 11, 26: Quotiescumque manducabitis panem hunc 
et calicem bibetis, 

mortem Domini annuntiatis donec veniat. 

1 Io 4, 16: Et nos cognovimus et credidimus caritati 
quam habet Deus in nobis. 

Deus caritas est, 

et qui manet in caritate in Deo manet 
et Deus in eo manet. 

Seligi potest etiam alius textus aptus ex iis qui in Ordine Unctionis 
infirmorum eorumque pastoralis curce (nn. 247 ss. vel 153 ss.) pro- 
ponuntur. 

Professio fidei baptismalis 

72 . Expedit ut infirmus, antequam Viaticum recipiat, fidei bap- 
tismalis professionem renovet. Minister, proinde, brevi introductione 
aptis verbis praehabita, eum interrogat: 

Credis in Deum Patrem omnipotentem, creatorem caeli et 

terrae? 

y. Credo. 

Credis in Iesum Christum, Filium eius unicum. Dominum 
nostrum, natum ex Maria Virgine, passum et sepultum, qui a 
mortuis resurrexit et sedet ad dexteram Patris? 
ty. Credo. 

Credis in Spiritum Sanctum, sanctam Ecclesiam catholicam, 
sanctorum communionem, remissionem peccatorum, carnis 
resurrectionem et vitam aeternam? 
ty. Credo. 

Deprecatio pro infirmo 

73 . Deinde, si condiciones infirmi id permittunt, fit brevis depre- 
catio his vel similibus verbis, ipso infirmo, quantum fieri potest, 
atque astantibus respondentibus: 

Dominum Iesum Christum, fratres carissimi, uno corde in- 
vocemus: 

— Te, Domine, qui dilexisti nos in finem, et teipsum morti 
tradidisti ut nobis vitam dares, pro fratre nostro deprecamur. 
Exaudi nos, Domine. 

— Te, Domine, qui dixisti: Qui manducat meam carnem et 
bibit meum sanguinem habet vitam aeternam, pro fratre 
nostro deprecamur. 

Exaudi nos, Domine. 

— Te, Domine, qui nos invitas ad illud convivium, ubi non 
erit amplius dolor neque luctus, neque tristitia neque se- 
paratio, pro fratre nostro deprecamur. 

ty. Exaudi nos, Domine. 

Viaticum 

74. Tunc minister his vel similibus verbis orationem dominicam 
introducit: 

Nunc autem una simul Deum deprecemur, 

sicut Dominus noster Iesus Christus nos docuit orare: 

et omnes simul pergunt: 

Pater noster, qui es in caelis: 

sanctificetur nomen tuum; 

adveniat regnum tuum; 

fiat voluntas tua, sicut in caelo et in terra. 

Panem nostrum cotidianum da nobis hodie; 

et dimitte nobis debita nostra, 

sicut et nos dimittimus debitoribus nostris; 

et ne nos inducas in tentationem; 

sed libera nos a malo. 

75. Tunc minister, Ss.mum Sacramentum ostendens, dicit: 

Ecce Agnus Dei, ecce qui tollit peccata mundi. 

Beati qui ad cenam Agni vocati sunt. 

Et infirmus, si potest, aliique communicandi semel dicunt: 

Domine, non sum dignus ut intres sub tectum meum: 
sed tantum dic verbo, et sanabitur anima mea. 

76. Minister ad infirmum accedit, eique Sacramentum ostendens, 
dicit: 

Corpus Christi (vel: Sanguis Christi). 

Infirmus respondet: 

Amen. 

Et statim, vel post datam communionem, minister addit: 

Ipse te custodiat et perducat in vitam aeternam. 

Infirmus respondet: 

Amen. 

Astantes, qui communicandi sunt, modo consueto Sacramentum 
recipiunt. 

77. Distributione communionis expleta, minister de more purifi- 
cationem peragit. Tunc, pro opportunitate, sacrum silentium per 
aliquod temporis spatium servari potest. 

Ritus conclusionis 

78. Deinde minister dicit orationem conclusivam: 

Oremus. 

Deus, cuius Filius nobis est via, veritas et vita, 
respice clementer famulum tuum N. 
et praesta ut, tuis promissionibus se committens 
et Filii tui Corpore et Sanguine recreatus, 
ad regnum tuum progrediatur in pace. 

Per Christum Dominum nostrum. 

Omnes respondent: 

Amen. 

Alia oratio ad libitum, n. 223. 

Deinde minister dicit: 

Dominus sit semper tecum, 
virtute sua te muniat 
et in pace custodiat. 

Et tum ipse tum astantes signum pacis infirmo dare possunt. 


CAPUT III 


DE VARIIS FORMIS CULTUS 
SANCTISSIMA EUCHARISTIA TRIBUENDI 


79. Devotio tam privata quam publica erga Ss.mam Eucharistiam 
etiam extra Missam, secundum normas a legitima auctoritate statu- 
tas, enixe commendatur, cum Sacrificium eucharisticum totius vitae 
christianae fons et culmen sit. 

In huiusmodi piis sacrisque exercitiis ordinandis, ratio habeatur 
temporum liturgicorum, ut sacrae Liturgiae congruant, ab ea quodam- 
modo deriventur et ad eam populum manuducant. 1 

80. Fideles cum Christum in Sacramento praesentem colunt, me- 
minerint hanc praesentiam a Sacrificio derivari atque ad communio- 
nem sacramentalem et spiritalem tendere. 

Pietas ergo quae fideles impellit ut ad sanctam Eucharistiam ado- 
randam se conferant, eos allicit ut mysterium paschale penitus par- 
ticipent et grato animo respondeant dono ipsius, qui per humani- 
tatem suam continenter vitam divinam in membra Corporis sui infun- 
dit. Apud Christum Dominum commorantes, intima fruuntur fami- 
liaritate eius atque coram eo cor effundunt pro se suisque omnibus, 
et pro pace ac salute mundi orant. Cum Christo totam suam vitam 
Patri in Spiritu Sancto offerentes, ex illo admirabili commercio 
hauriunt fidei et spei et caritatis augmentum. Sic ergo illas rectas 
dispositiones alunt quibus, qua par est devotione, memoriale Domini 
celebrare et panem illum nobis a Patre datum frequenter suscipere 
possint. 

Studeant igitur fideles ut iuxta proprias vitae rationem Christum 
Dominum in Sacramento colant. Pastores vero in hoc eos exemplo 
ducant et verbis hortentur. 2 

81. Meminerint insuper se huiusmodi oratione coram Christo Do- 
mino in Sacramento praesente illam unionem, quam cum ipso in com- 
munione sunt assecuti, protrahere illudque foedus renovare, quod eos 
impellit, ut moribus et vita teneant quod in celebratione Eucharistiae 


1 Cf. S. Congr. Rituum, Instr. Eucharisticum mysterium, n. 58: A.A.S. 59 (1967), 
p. 569. 

2 Cf. ibid., n. 50: L c., p. 567. 

fide et sacramento perceperunt. Studeant ergo universam suam vitam 
in fortitudine cibi caelestis gratanter peragere, participantes mortem 
et resurrectionem Domini. Itaque unusquisque sollicitus sit facere 
bona opera et placere Deo, mundum spiritu christiano imbuere 
sibi proponens, et etiam in omnibus, in media quidem humana con- 
sortione, Christi testis effici . 3 


1 Cf. ibid., n. 13: l c., p. 549. 


1. DE SSJVLE EUCHARISTIA EXPOSITIONE 


PRANOTANDA 

I. De rationibus qu^ inter expositionem et Missam intercedunt 

82. Expositio sanctissimae Eucharistiae, sive cum pyxide sive cum 
ostensorio, ad agnoscendam in ea miram Christi praesentiam per- 
trahit, et ad cordis unionem cum illo invitat, quae in communione 
sacramentali culmen attingit. Quare, cultum ipsi in spiritu et veri- 
tate debitum, optime fovet. 

Attendendum est ut, in huiusmodi expositionibus, cultus sanctis- 
simi Sacramenti in sua ratione, quae cum Missa intercedit, eluceat. 
In apparatu expositionis ea omnia sedulo vitentur, quae aliquo modo 
obscurare possint desiderium Christi, qui sanctissimam Euchari- 
stiam praecipue instituit ut nobis praesto sit in cibum, remedium et 
levamen. 4 

83. Perdurante expositione sanctissimi Sacramenti, celebratio 
Missae, in eadem aula ecclesiae prohibetur. 

Nam, praeter rationes n. 6 allatas, celebratio mysterii eucharistici 
modo perfectiore includit illam communionem internam ad quam 
expositio intendit fideles adducere. 

Si expositio sanctissimi Sacramenti per unum vel plures dies 
subsequentes protrahitur, ipsa intermittenda est durante Missae cele- 
bratione, nisi forte in sacello ab aula expositionis separato Missa 
celebretur et aliqui saltem fideles in adoratione remaneant. 5 


II. De nonnullis servandis in ordinanda expositione 

84. Coram sanctissimo Sacramento, sive in tabernaculo asservato 
sive publicae adorationi exposito, unico genu flectitur. 

85. In sanctissimi Sacramenti expositione cum ostensorio facta, 
quattuor cerei aut sex, quot scilicet in Missa habentur, accenduntur 
et incensum adhibetur. In expositione cum pyxide, duo saltem cerei 
accendantur; incensum adhiberi potest. 


4 Cf. ibid ., n. 60: l . c., p. 570. 

5 Cf. ibid ., n. 61: /. c., pp. 570-571. 

De expositione protracta 

86. In ecclesiis, in quibus Eucharistia habitualiter asservatur, 
quotannis commendatur sollemnis sanctissimi Sacramenti expositio 
per aliquod tempus protracta, etsi non stricte continua, ut commu- 
nitas localis hoc mysterium impensius meditetur et adoret. 

Huiusmodi tamen expositio, de consensu Ordinarii loci, fiat tantum 
si congruus praevidetur fidelium concursus. 6 

87. Pro gravi autem et generali aliqua necessitate, ab Ordinario 
loci imperari potest supplicatio coram sanctissimo Sacramento expo- 
sito per longius tempus protracta in iis ecclesiis facienda, ad quas 
fideles frequentiores concurrunt. 7 

88. Ubi, deficiente congrua copia adoratorum expositio sine in- 
termissione fieri nequit, sanctissimum Sacramentum in tabernaculo 
recondere licet, horis antea statutis et pervulgatis, non tamen saepius 
quam bis in die, exempli gratia circa meridiem et nocturno tempore. 

Haec autem repositio simpliciore modo fieri potest: sacerdos 
nempe aut diaconus, alba vel superpelliceo super veste talari et stola 
indutus, post brevem adorationem, prece facta cum fidelibus, sanc- 
tissimum Sacramentum in tabernaculo reponit. Simili modo, tem- 
pore statuto, fit denuo expositio. 8 

De expositione brevi 

89. Breves sanctissimi Sacramenti expositiones ita ordinandae 
sunt ut in eis, ante benedictionem cum sanctissimo Sacramento, 
congruum tempus tribuatur lectionibus verbi Dei, canticis, precibus 
et orationi aliquamdiu in silentio protractae. 

Expositio, quae unice fiat ad benedictionem impertiendam, prohi- 
betur. 9 

De adoratione in communitatibus religiosis 

90. Communitatibus religiosis aliisque piis coetibus, qui, iuxta 
constitutiones aut sui Instituti normas, adorationi eucharisticae per- 
petuae vel per longius tempus protractae vacant, enixe commendatur 
ut piam hanc consuetudinem iuxta spiritum sacrae Liturgiae ita ordi- 

6 Cf. ibid., n. 63: l. c., p. 571. 

7 Cf. ibid., n. 64: /. c., p. 572. 

8 Cf. ibid., n. 65: l. c., p. 572. 

9 Cf. ibid., n. 66: L c., p. 572. 

nent ut, cum adoratio coram Christo Domino participatione totius 
communitatis fiat, eadem sacris lectionibus, cantu, sacro silentio pe- 
ragatur, quo efficacior evadat ad vitam spiritalem ipsius communita- 
tis fovendam. Hac enim ratione spiritus unitatis et fraternitatis, qui 
Eucharistia significatur et efficitur, inter ipsos religiosae domus soda- 
les promovetur, et cultus Sacramento debitus forma nobiliore exer- 
cetur. 

Servanda etiam est, valdeque collaudatur, ea adorationis forma, 
in qua singuli vel bini tantum sodales sibi succedunt. Etenim hac 
etiam forma iuxta Instituti rationem, ab Ecclesia approbatam, Chri- 
stum Dominum in Sacramento, nomine totius communitatis et Ec- 
clesiae, ipsi adorant et deprecantur. 

III. De ministro expositionis Ss.ma Eucharistia 

91. Minister ordinarius expositionis sanctissimi Sacramenti est sa- 
cerdos vel diaconus, qui in fine adorationis, antequam Sacramentum 
reponat, cum ipso Sacramento populum benedicit. 

Absentibus vero sacerdote et diacono vel legitime impeditis, sanc- 
tissimam Eucharistiam ad fidelium adorationem publice exponere et 
deinde reponere possunt: 

a) acolythus et minister extraordinarius sacrae communionis; 

b) aliquis sodalis e communitatibus religiosis et piis consociatio- 
nibus laicalibus, sive virorum sive mulierum, adorationi eucharisti- 
cae vacantibus, ab Ordinario loci deputatus. 

Ii omnes expositionem facere valent tabernaculum aperiendo aut 
etiam, si opportunum sit, pyxidem super altare deponendo vel 
hostiam in ostensorio ponendo. In fine adorationis Sacramentum in 
tabernaculo recondunt. Ipsis tamen non licebit benedictionem cum 
sanctissimo Sacramento impertire. 

92. Minister, si est sacerdos vel diaconus, albam induat vel super- 
pelliceum super veste talari et stolam albi coloris assumat. 

Alii vero ministri aut vestem liturgicam in sua regione forte 
traditam assumant, aut vestem induant quae huic ministerio non 
dedeceat et ab Ordinario probatam. 

Ad benedictionem autem impertiendam in fine adorationis, quando 
expositio cum ostensorio facta sit, sacerdos et diaconus pluviale quo- 
que et velum umerale albi coloris assumant; si vero cum pyxide, 
velum umerale assumant. 

ORDO EXPOSITIONIS ET BENEDICTIONIS EUCHARISTICA 

De expositione 

93. Populo congregato et cantum pro opportunitate exsequente, 
minister ad altare accedit. Si Sacramentum non asservatur in altari 
ubi fit expositio, minister, velo umerali assumpto, illud defert e 
loco asservationis, comitantibus cum cereis accensis ministrantibus 
aut fidelibus. 

Pyxis vel ostensorium ponatur super mensam altaris tobalea 
coopertam. Si vero expositio per longius tempus protrahitur et fit 
cum ostensorio, thronus adhiberi potest, in eminentiore loco positus; 
at caveatur ne sit nimis elevatus ac distans. 10 Facta expositione, si 
expositio fit cum ostensorio, minister Sacramentum incensat. Postea, 
si adoratio per longius tempus protrahitur, potest recedere. 

94. Si expositio est sollemnior et protracta, hostia adorationi exhi- 
benda in Missa, quae immediate praecedit, consecretur et in ostensorio 
super altare ponatur post communionem. Missa autem finiatur ora- 
tione post communionem, omissis ritibus conclusionis. Antequam 
autem sacerdos discedat, Sacramentum, pro opportunitate, super 
thronum ponat et incenset. 

De adoratione 

95. Durante expositione, orationes, cantus, lectiones ita compo- 
nenda sunt, ut fideles orationi intenti, Christo Domino vacent. 

Ad intimam orationem alendam, adhibeantur lectiones e sacra 
Scriptura cum homilia, aut breves exhortationes, quae ad meliorem 
aestimationem mysterii eucharistici inducant. Decet etiam fideles 
verbo Dei respondere cantando. Expedit ut aptis momentis sacrum 
silentium habeatur. 

96. Coram sanctissimo Sacramento per longius tempus exposito 
celebrari potest etiam aliqua pars, praesertim vero Horae praecipuae, 
Liturgiae Horarum; per eam enim laudes et gratiarum actiones, quae 
Deo persolvuntur in Eucharistiae celebratione, ad varias diei horas 
dilatantur, supplicationesque Ecclesiae diriguntur ad Christum et per 
ipsum ad Patrem nomine totius mundi. 


10 Cf. Congr. Rituum, Instr. Eucharisticum mysterium, n. 62: A.A.S. 59 (1967), p. 571. 

De benedictione 

97. Sub finem adorationis sacerdos vel diaconus ad altare accedit, 
genuflexionem peragit et genua flectit, et canitur hymnus vel alius 
cantus eucharisticus. 11 Interim minister genuflexus sanctissimum Sa- 
cramentum incensat, quando expositio cum ostensorio facta sit. 

98. Postea surgit et dicit: 

Oremus. 

Fit brevis pausa silentii; deinde minister prosequitur: 

Deus, qui nobis sub sacramento mirabili 
passionis tuae memoriam reliquisti, 
tribue, quaesumus, 

ita nos Corporis et Sanguinis tui sacra mysteria venerari, 
ut redemptionis tuae fructum in nobis iugiter sentiamus. 
Qui vivis et regnas in saecula saeculorum. 

Omnes respondent: 

Amen. 

Aliae orationes ad libitum, nn. 224-229. 

99. Dicta oratione, sacerdos vel diaconus, velo umerali assumpto, 
genuflectit, accipit ostensorium vel pyxidem et cum eo signum crucis 
peragit super populum, nihil dicens. 

De repositione 

100. Benedictione absoluta, ipse sacerdos vel diaconus qui bene- 
dictionem impertivit, vel alius sacerdos aut diaconus, Sacramentum 
in tabernaculo reponit et genuflectit, dum populus aliquam acclama- 
tionem pro opportunitate profert, ac tandem recedit. 


11 Cf. infra nn. 192-199. 

2. DE PROCESSIONIBUS EUCHARISTICIS 

101. In processionibus quibus Eucharistia per vias sollemni ritu 
cum cantu circumfertur, populus christianus publicum testimonium 
fidei et pietatis praebet erga sanctissimum Sacramentum. 

Ordinarii tamen loci est iudicare cum de opportunitate, in hodier- 
nis rerum adiunctis, tum de tempore atque de loco et de ordinatione 
huiusmodi processionum, ut cum dignitate et sine damno reverentiae 
sanctissimo huic Sacramento debitae peragantur. 12 

102. Inter processiones eucharisticas peculiare momentum et signi- 
ficationem obtinet in vita pastorali paroeciae vel civitatis ea quae sin- 
gulis annis fieri solet in sollemnitate Corporis et Sanguinis Christi, 
vel alio opportuniore die prope hanc sollemnitatem. Convenit ergo, 
ubi hodierna rerum adiuncta id permittunt, et vere potest esse 
signum communis fidei et adorationis, ut haec processio servetur, ad 
normam iuris. 

Si tamen urbs permagna est, et necessitas pastoralis id suadet, 
licet, de iudicio Ordinarii loci, alias processiones ordinare in prae- 
cipuis partibus urbis. Ubi vero in sollemnitate Corporis et Sangui- 
nis Christi processio haberi nequit, convenit ut alia publica habeatur 
celebratio pro universa civitate aut pro praecipuis eius partibus, in 
ecclesia cathedrali aliisve locis opportunioribus. 

103. Expedit ut processio cum sanctissimo Sacramento fiat post 
Missam, in qua hostia in processione deferenda consecretur. Nihil 
tamen impedit quominus processio peragatur etiam post publicam et 
protractam adorationem, quae Missam sequatur. 

104. Processiones eucharisticae iuxta locorum consuetudines dispo- 
nantur tum in his quae platearum et viarum ornatum respiciunt, tum 
in his quae ad participantium ordinationem spectant. Durante itinere, 
si consuetudo viget et pastorale bonum id suadet, stationes etiam 
cum benedictione eucharistica fieri possunt. Cantus tamen et oratio- 
nes quae proferuntur ad id ordinentur, ut omnes fidem suam in Chri- 
stum manifestent solique Domino vacent. 

105. Sacerdos qui Sacramentum defert, si processio fit immediate 
post Missam, potest sacras vestes in Missae celebratione adhibitas 
retinere vel pluviale albi coloris assumere; si vero processio Missam 
immediate non sequatur, pluviale sumat. 

12 Cf. S. Congr. Rituum, Instr. Eucharisticum mysterium, n. 59: A.A.S. 59 (1967), 
p. 570. 

106. Lumina, incensum, baldachinum, sub quo incedat sacerdos 
Sacramentum deferens, iuxta locorum consuetudines adhibeantur. 

107. Expedit ut processio ab una ad aliam ecclesiam dirigatur. At- 
tamen, si locorum adiuncta id suadent, potest etiam ad eandem eccle- 
siam regredi e qua egressa est. 

108. In fine processionis, benedictio cum sanctissimo Sacramento, 
in ecclesia ad quam pervenitur aut alio opportuniore loco, impertitur; 
et reponitur sanctissimum Sacramentum. 


3. DE CONGRESSIBUS EUCHARISTICIS 

109. Congressus eucharistici, qui recentiore aetate ut peculia- 
ris manifestatio cultus eucharistici in vitam Ecclesiae sunt inducti, 
habendi sunt veluti « statio » ad quam aliqua communitas Ecclesiam 
localem universam, aut aliqua Ecclesia localis alias Ecclesias unius 
regionis vel nationis, aut etiam e toto orbe invitat, ut una simul 
Eucharistiae mysterium sub aliquo aspectu penitius agnoscant et in 
vinculo caritatis et unitatis publice colant. 

Huiusmodi ergo congressus verax fidei et caritatis signum sint 
oportet ob plenam Ecclesiae localis participationem aliarumque Ec- 
clesiarum significatam consociationem. 

110. De loco, themate et ordine congressus celebrandi opportunae 
investigationes tum in Ecclesia locali, tum in aliis Ecclesiis fiant, 
quae ad necessitates veras considerandas adducant quaeque progressui 
studii rei theologicae et bono Ecclesiae localis faveant. In quo inqui- 
sitionis opere auxilium adhibeatur peritorum in re theologica, biblica, 
liturgica, pastorali necnon in scientiis quae « humanae » nuncupantur. 

111. In congressu praeparando, haec prae ceteris magni sunt 
facienda: 

a) impensior catechesis de Eucharistia, praesertim quatenus est 
mysterium Christi viventis et operantis in Ecclesia, variorum coetuum 
captui accommodata; 

b) magis actuosa sacrae Liturgiae participatio, simul religiosum 
verbi Dei auditum et fraternum communitatis sensum fovens ; 13 


13 Cone. Vat. II, Const. Sacrosanctum Concilium , nn. 41-52; Const. Lumen gentium, 
n. 26. 

c) subsidiorum investigatio et operum socialium exsecutio ad pro- 
motionem humanam et debitam bonorum, etiam temporalium, com- 
municationem, exemplo primaevae communitatis christianae , 14 ut evan- 
gelicum fermentum, tamquam societatis praesentis exstruendae vis et 
futurae pignus 15 ab eucharistica mensa quacumque diffundatur. 

112 . Celebratio ipsa congressus his criteriis ordinetur . 16 

a) Eucharistiae celebratio vere centrum et fastigium sit, quo incepta 
omnia necnon variae pietatis formae spectent oportet; 

b) verbi Dei celebrationes, catecheticae sessiones ac publicae col- 
lationes eo tendant, ut thema propositum altius investigetur eiusq.ue 
aspectus practici clarius proponantur ad effectum deducendi; 

c) opportunitas praebeatur sive communium precum sive pro- 
tractae adorationis coram sanctissimo Sacramento exposito, certis 
praefinitis ecclesiis quae aptiores huic pietatis exercitio videantur; 

d) quoad processionem instituendam, qua sanctissimum Sacra- 
mentum publicis hymnis et supplicationibus per vias urbis defe- 
ratur, serventur normae de processionibus eucharisticis , 17 attentis so- 
ciali ac religiosa condicionibus loci. 


14 Cf. Act 4, 32. 

15 Cone. Vat. II, Const. Sacrosanctum Concilium, n. 47; Decr. Unitatis redintegra- 
tio, n. 15. 

16 Cf. S. Congr. Rituum, Instr. Eucharisticum mysterium, n. 67: A.A.S. 59 (1967), 
pp. 572-573. 

17 Cf. supra nn. 101-108. 

TEXTUS VARII 

IN SACRA COMMUNIONE EXTRA MISSAM DISTRIBUENDA ET 
IN ADORATIONE ET PROCESSIONE SANCTISSIMI SACRAMENTI 

ADHIBENDI 


1. LECTIONES BIBLICE 

Lectiones e Vetere Testamento 

113. Gen 14, 18-20: « Panem et vinum obtulit ». 

In diebus illis: Melchisedech rex Salem, proferens panem et vinum ... 

114. Ex 12, 21-27: « Cum viderit Dominus sanguinem ... transcendet 
ostium ». 

In diebus illis: Vocavit Moyses omnes seniores ... 

115. Ex 16, 2-4. 12-15: « Ego pluam vobis panes de caelo ». 

In diebus illis: Murmuravit omnis congregatio ... 

116. Ex 24, 3-8: « His est sanguis foederis, quod pepigit Dominus 
vobiscum ». 

In diebus illis: Venit Moyses et narravit ... 

117. Deut 8, 2-3. 15b-16a: « Dedit tibi cibum, quod ignorabas ». 

In diebus illis: Locutus est Moyses populo ... 

118. 1 Reg 19, 4-8: « Ambulavit in fortitudine cibi illius usque ad 
montem Dei ». 

In diebus illis: Perrexit Elias in desertum ... 

119. Prov 9, 1-6: « Comedite panem meum et bibite vinum, quod 
miscui vobis ». 

Sapientia aedificavit sibi domum ... 


Lectiones e Novo Testamento 

120. Act 2, 42-47: « Erant perseverantes ... in communicatione, in 
fractione panis ». 

In diebus illis: Erant discipuli perseverantes ... 


TEXTUS VARII 


47 


121 . Act 10, 34a. 37-43: « Manducavimus et bibimus cum illo post- 
quam resurrexit a mortuis ». 

In diebus illis: Aperiens Petrus os, dixit: « Vos scitis ... » 

122 . 1 Cor 10, 16-17: « Unus panis, unum corpus multi sumus ». 
Fratres: Calix benedictionis ... 

123 . 1 Cor 11, 23-26: « Quotiescumque manducabitis et bibetis, mor- 
tem Domini annuntiatis ». 

Fratres: Ego accepi a Domino ... 

124 . Hebr 9, 11-15: « Sanguis Christi emundabit conscientiam no- 
stram ». 

Christus cum advenit Pontifex ... 

125 . Hebr 12, 18-19. 22-24: « Accessistis ad sanguinem aspersionis, 
melius loquentem quam Abel ». 

Fratres: Non accessistis ad tractabilem et ardentem ignem ... 

126 . 1 Petr 1, 17-21: « Redempti estis pretioso sanguine quasi Agni 
immaculati Christi ». 

Carissimi: Si Patrem invocatis ... 

127 . 1 Io 5, 4-7a. 8b: « Tres sunt qui testificantur: Spiritus et aqua 
et sanguis ». 

Carissimi: Omne quod natum est ex Deo ... 

128 . Ap 1, 5-8: « Diligit nos et solvit nos a peccatis nostris in san- 
guine suo ». 

Gratia vobis et pax ab Iesu Christo ... 

129 . Ap 7, 9-14: « Laverunt stolas suas et dealbaverunt eas in san- 
guine Agni ». 

Ego Ioannes vidi turbam magnam ... 

Psalmi responsorii 

130 . Ps 22, 1-3. 4. 5. 6 . 

(1): Dominus pascit me, et nihil mihi deerit. 

131 . Ps 33, 2-3. 4-5. 6-7. 8-9. 

9 -. (9a): Gustate et videte quoniam suavis est Dominus. 

132 . Ps 39, 2 et 4ab. 7-8a. 8b-9. 10. 

( 8 a. 9a): Ecce venio, Domine, ut faciam voluntatem tuam. 

133. Ps 77, 3-4a et 7ab. 23-24. 25 et 54. 

Tjt. (24b): Panem caeli dedit eis Dominus. 

134. Ps 109, 1. 2. 3. 4. 

(4bc): Tu es sacerdos in aeternum, 
secundum ordinem Melchisedech. 

135. Ps 115, 12-13. 15 et 16bc. 17-18. 

i£. (13): Calicem salutaris accipiam, et nomen Domini invocabo, 
vel (1 Cor 10, 16): Calix benedictionis communicatio sanguinis Chri- 
sti est. 

136. Ps 144, 10-11. 15-16. 17-18. 

(cf. 16): Aperis tu manum tuam, Domine, et satias nos. 

137. Ps 147, 12-13. 14-15. 19-20. 

ty. (12a): Lauda, Ierusalem, Dominum. 

vel (Io 6, 58c): Qui manducat hunc panem, vivet in aeternum. 

Alleluia et Versus ante Evangelium 

138. Io 6, 51: Ego sum Panis vivus, qui de caelo descendi, 
dicit Dominus; 

si quis manducaverit ex hoc pane, vivet in aeternum. 

139. Io 6, 56: Qui manducat meam carnem 
et bibit meum sanguinem, 

in me manet et ego in illo, dicit Dominus. 

140. Io 6, 57: Sicut misit me vivens Pater, 
et ego vivo propter Patrem, 

et qui manducat me et ipse vivet propter me, dicit Dominus. 

141. Cf. Ap. 1, 5ab: Iesu Christe, testis fidelis, 

Primogenite mortuorum, 

dilexisti nos et lavisti peccata nostra in sanguine tuo. 

142. Ap 5, 9: Dignus es, Domine, accipere librum 
et aperire signacula eius, 

quoniam occisus es et redemisti nos Deo in sanguine tuo. 

Evangelia 

143. Mc 14, 12-16. 22-26: « Hoc est corpus meum. Hic est sanguis 
meus ». 

Primo die Azymorum, quando Pascha immolabant ... 

144 . Mc 15, 16-20: « Induunt Iesum purpuram, et imponunt ei 
plectentes spineam coronam ». 

In illo tempore: Milites duxerunt Iesum intro in atrium ... 

145 . Lc 9, llb-17: « Manducaverunt et saturati sunt omnes ». 

In illo tempore: Loquebatur Iesus turbis de Regno Dei ... 

146 . Lc 22, 39-44: « Factus est sudor eius sicut guttae sanguinis 
decurrentis in terram ». 

In illo tempore: Egressus Iesus ibat secundum consuetudinem ... 

147 . Lc 24, 13-35 (longior) vel 13-16. 28-35 (brevior): «Cognove- 
runt eum in fractione panis ». 

Ecce duo ex discipulis Iesu ibant ipsa die prima sabbati ... 

148 . Io 6, 1-15: « Distribuit discumbentibus quantum volebant ». 
In illo tempore: Abiit Iesus trans mare Galilaeae ... 

149 . Io 6, 24-35: « Qui venit ad me non esuriet, et qui credit in 
me non sitiet umquam ». 

In illo tempore: Cum vidisset turba quia Iesus non esset ibi, ... 

150 . Io 6, 41-51: « Ego sum Panis vivus qui de caelo descendi ». 
In illo tempore: Murmurabant Iudaei de Iesu, quia dixisset ... 

151 . Io 6, 51-58: « Caro mea verus est cibus, et sanguis meus verus 
est potus ». 

In illo tempore: Dixit Iesus turbis Iudaeorum: « Ego sum ... 

152 . Io 19, 31-37: « Latus eius aperuit, et continuo exivit sanguis 
et aqua ». 

Iudaei, quoniam Parasceve erat ... 

153 . Io 21, 1-14: « Iesus accipit panem et dat eis ». 

In illo tempore: Manifestavit se iterum Iesus discipulis ... 


LECTIONES MISS4E VOTIVAE 
DE SACRATISSIMO CORDE IESU 

Lectiones e Vetere Testamento 

154 . Ex 34, 4b-7a. 8-9: « Dominator Domine Deus, misericors et 
clemens ». 

In diebus illis: De nocte consurgens Moyses ascendit in montem 
Sinai ... 

155 . Deut 7, 6-11: « Dilexit vos Dominus et elegit vos ». 

In diebus illis: Locutus est Moyses populo dicens: « Populus sanctus 
es Domino ... 

156 . Deut 10, 12-22: « Amavit eos elegitque semen eorum post 
eos ». 

In diebus illis: Locutus est Moyses populo dicens: « Et nunc, Israel, 
quid Dominus Deus tuus petit... 

157 . Is 49, 13-15: « Si mulier infantem suum oblita fuerit, ego 
tamen non obliviscar tui ». 

Laudate, caeli, et exsulta, terra ... 

158 . Ier 31, 1-4: « In caritate perpetua dilexi te ». 

In tempore illo, dicit Dominus ... 

159 . Ez 34, 11-16: « Ego pascam oves meas et ego eas faciam 
accubare ». 

Haec dicit Dominus Deus: « Ecce ego ipse requiram oves meas ... 

160 . Os 11, lb. 3-4. 8c-9 (Hebr. 1. 3-4. 8c-9): « Conversum est in me 
cor meum ». 

Haec dicit Dominus: « Puer Israel et dilexi eum ... 


Lectiones e Novo Testamento 

161 . Rom 5, 5-11: «Caritas Dei diffusa est in cordibus nostris». 
Fratres: Spes non confundit ... 

162 . Eph 1, 3-10: « Secundum divitias gratiae eius, qua supera- 
bundavit in nobis ». 

Benedictus Deus et Pater Domini nostri Iesu Christi ... 

163 . Eph 3, 8-12: « Gentibus evangelizare investigabiles divitias 
Christi ». 

Fratres: Mihi omnium sanctorum minimo ... 

164 . Eph 3, 14-19: «Scire supereminentem scientiae caritatem 
Christi ». 

Fratres: Flecto genua mea ad Patrem ... 

165 . Phil 1, 8-11: « In visceribus Christi Iesu». 

Fratres: Testis mihi Deus ... 

166 . 1 Io 4, 7-16: « Ipse dilexit nos ». 

Carissimi, diligamus invicem ... 

167 . Ap 3, 14b. 20-22: « Cenabo cum illo et ipse mecum ». 
Haec dicit Amen, Testis fidelis ... 

168 . Ap 5, 6-12: « Redemisti nos Deo in sanguine tuo ». 

Ego Ioannes vidi in medio throni ... 


Psalmi responsorii 


169 . Is 12, 2-3. 4bcd. 5-6. 

ty. (3): Haurietis aquas in gaudio de fontibus Salvatoris. 

170 . Ps 22, 1-3. 4. 5. 6. 

(1): Dominus pascit me, et nihil mihi deerit. 

171 . Ps 24, 4bc-5ab. 6 et 7bc. 8-9. 10 et 14. 

i^. (6a): Reminiscere miserationum tuarum, Domine. 

172 . Ps 32, 1-2. 4-5. 11-12. 18-19. 20-21. 

Tji. (5b): Misericordia Domini plena est terra. 

173 . Ps 33, 2-3. 4-5. 6-7. 

y. (9a): Gustate et videte quoniam suavis est Dominus. 

174 . Ps 102, 1-2. 3-4. 6-7. 8 et 10. 

ty. (17): Misericordia Domini ab aeterno super timentes eum. 

Alleluia et Versus ante Evangelium 

175 . Cf. Mt 11, 25: Benedictus es, Pater, Domine caeli et terrae, 
quia mysteria regni parvulis revelasti. 

176 . Mt 11, 28: Venite ad me, omnes qui laboratis et onerati estis, 
et ego reficiam vos, dicit Dominus. 

177 . Mt 11, 29ab: Tollite iugum meum super vos, dicit Dominus, 
et discite a me, quia mitis sum et humilis corde. 

178 . Io 10, 14: Ego sum pastor bonus, dicit Dominus, 
et cognosco oves meas, et cognoscunt me meae. 

179 . Io 15, 9: Sicut dilexit me Pater, et ego dilexi vos: 
manete in dilectione mea, dicit Dominus. 

180 . 1 Io 4, lOb: Deus ipse dilexit nos et misit Filium suum 
propitiationem pro peccatis nostris. 

Evangelia 

181. Mt 11, 25-30: « Mitis sum et humilis corde ». 

In illo tempore, respondens Iesus dixit: « Confiteor tibi, Pater ... 

182. Lc 15, 1-10: « Gaudium erit in caelo super uno peccatore 
paenitentiam agente ». 

In illo tempore: Erant appropinquantes Iesu omnes publicani ... 

183. Lc 15, 1-3. 11-32: « Gaudere oportebat, quia frater tuus hic 
mortuus erat et revixit ». 

In illo tempore: Erant appropinquantes Iesu omnes publicani ... 
dicens: 11 « Homo quidam ... ». 

184. Io 10, 11-18: « Bonus pastor animam suam ponit pro ovibus ». 
In illo tempore: Dixit Iesus discipulis suis: « Ego sum pastor 
bonus ... 

185. Io 15, 1-8: « Manete in me, et ego in vobis ». 

In illo tempore: Dixit Iesus discipulis suis: « Ego sum vitis vera ... 

186. Io 15, 9-17: « Hoc est praeceptum meum, ut diligatis invicem 
sicut dilexi vos ». 

In illo tempore: Dixit Iesus discipulis suis: « Sicut dilexit me Pater... 

187. Io 17, 20-26: « Dilexisti eos sicut me dilexisti ». 

In illo tempore: Sublevatis Iesus oculis in caelum, oravit dicens: 
« Pater sancte, non pro his rogo tantum ... 

188. Io 19, 31-37: « Latus eius aperuit, et continuo exivit sanguis 
et aqua ». 

Iudaei, quoniam Parasceve erat ... 


2. ALIA FORMULA SALUTATIONIS 

189. Gratia vobis et pax a Deo Patre nostro 
et Domino Iesu Christo. 

Omnes respondent: 

Benedictus Deus et Pater Domini nostri Iesu Christi. 

vel: 

Et cum spiritu tuo. 

3. ALIAi FORMULAE ACTUS PyENITENTIALIS 

190. Minister fideles invitat ad paenitentiam: 

Fratres, agnoscamus peccata nostra, ut apti simus ad hanc 
sacram celebrationem participandam. 

Et fit brevis pausa silentii. Postea minister dicit: 

Miserere nostri, Domine. 

Omnes respondent: 

Quia peccavimus tibi. 

Minister: 

Ostende nobis, Domine, misericordiam tuam. 

Omnes respondent: 

Et salutare tuum da nobis. 

Et minister concludit: 

Misereatur nostri omnipotens Deus, 
et, dimissis peccatis nostris, 
perducat nos ad vitam aeternam. 

Omnes respondent: 

Arnen. 

191. Minister fideles invitat ad paenitentiam: 

Fratres, agnoscamus peccata nostra, ut apti simus ad hanc 
sacram celebrationem participandam. 

Et fit brevis pausa silentii. Postea minister, vel alius ex astantibus, 
sequentes vel alias invocationes cum Kyrie, eleison, profert: 

Qui paschali tuo mysterio salutem nobis acquisisti: 

Kyrie, eleison. 

Omnes: 

Kyrie, eleison. 

Minister: 

Qui mirabilia tuae Passionis inter nos renovare non desinis: 
Christe, eleison. 

Omnes: 

Christe, eleison. 

Minister: 

Qui per Corporis tui susceptionem 

sacrificii paschalis participes nos efficis: Kyrie, eleison. 
Omnes: 

Kyrie, eleison. 

Et minister concludit: 

Misereatur nostri omnipotens Deus, 
et, dimissis peccatis nostris, 
perducat nos ad vitam aeternam. 

Omnes respondent: 

Amen. 


4. HYMNI 

Ad benedictionem quae concludit adorationem, praesertim quando 
haec brevior est, cantari potest solummodo ultima pars huius hymni, 
inde a verbis: * Tantum ergo. 


Pange, lingua 

192 . Pange, lingua, gloriosi 
corporis mysterium, 
sanguinisque pretiosi, 
quem in mundi pretium 
fructus ventris generosi 
Rex effudit gentium. 

Nobis datus, nobis natus 
ex intacta Virgine, 
et in mundo conversatus, 
sparso verbi semine, 
sui moras incolatus 
miro clausit ordine. 

In supremae nocte cenae 
recumbens cum fratribus, 
observata lege plene 
cibis in legalibus, 
cibum turbae duodenae 
se dat suis manibus. 

Verbum caro panem verum 
verbo carnem efficit, 
fitque sanguis Christi merum, 
et, si sensus deficit, 
ad firmandum cor sincerum 
sola fides sufficit. 

* Tantum ergo sacramentum 
veneremur cernui, 
et antiquum documentum 
novo cedat ritui; 
praestet fides supplementum 
sensuum defectui. 

Genitori Genitoque 
laus et iubilatio, 
salus, honor, virtus quoque 
sit et benedictio; 
procedenti ab utroque 
compar sit laudatio. Arnen. 

Sacris sollemniis 

193. Sacris sollemniis iuncta sint gaudia, 
et ex praecordiis sonent praeconia; 
recedant vetera, nova sint omnia, 
corda, voces et opera. 

Noctis recolitur cena novissima, 
qua Christus creditur agnum et azyma 
dedisse fratribus iuxta legitima 
priscis indulta patribus. 

Dedit fragilibus corporis ferculum, 
dedit et tristibus sanguinis poculum, 
dicens: « Accipite quod trado vasculum; 
omnes ex eo bibite ». 

Sic sacrificium istud instituit, 
cuius officium committi voluit 
solis presbyteris, quibus sic congruit, 
ut sumant et dent ceteris. 

* Panis angelicus fit panis hominum; 
dat panis cselicus figuris terminum. 

O res mirabilis: manducat Dominum 
servus pauper et humilis. 

Te, trina Deitas unaque, poscimus; 
sic nos tu visitas sicut te colimus: 
per tuas semitas duc nos quo tendimus 
ad lucem quam inhabitas. Arnen. 

Verbum supernum 

194. Verbum supernum prodiens 
nec Patris linquens dexteram, 

ad opus suum exiens 
venit ad vitae vesperam. 

In mortem a discipulo 
suis tradendus aemulis, 
prius in vitae ferculo 
se tradidit discipulis. 

Quibus sub bina specie 
carnem dedit et sanguinem, 
ut duplicis substantiae 
totum cibaret hominem. 

Se nascens dedit socium, 
convescens in edulium, 
se moriens in pretium, 
se regnans dat in praemium. 

* O salutaris hostia, 
quae caeli pandis ostium, 
bella premunt hostilia: 
da robur, fer auxilium. 

Uni trinoque Domino 
sit sempiterna gloria, 
qui vitam sine termino 
nobis donet in patria. Arnen. 

Iesu, nostra redemptio 

195. Iesu, nostra redemptio, 
amor et desiderium, 

Deus creator omnium, 
homo in fine temporum, 

Quae te vicit clementia, 
ut ferres nostra crimina, 
crudelem mortem patiens, 
ut nos a morte tolleres; 

Inferni claustra penetrans, 
tuos captivos redimens; 
victor triumpho nobili 
ad dextram Patris residens! 

Ipsa te cogat pietas, 
ut mala nostra superes 
parcendo, et voti compotes 
nos tuo vultu saties. 

Tu esto nostrum gaudium, 

qui es futurus praemium; 

sit nostra in te gloria 

per cuncta semper saecula. Arnen. 


AiTERNE REX ALTISSIME 

196. Sterne rex altissime, 
redemptor et fidelium, 
quo mors soluta deperit, 
datur triumphus gratiae, 

Scandis tribunal dexterae 
Patris tiblque caelitus 
fertur potestas omnium, 
quae non erat humanitus, 

Ut trina rerum machina 
caelestium, terrestrium 
et inferorum condita; 
flectat genu iam subdita. 

Tremunt videntes angeli 
versam vicem mortalium: 
culpat caro, purgat caro, 
regnat caro Verbum Dei. 

Tu, Christe, nostrum gaudium, 
manens perenne praemium, 
mundi regis qui fabricam, 
mundana vincens gaudia. 

Hinc te precantes quaesumus, 
ignosce culpis omnibus 
et corda sursum subleva 
ad te superna gratia, 

Ut, cum rubente coeperis 
clarere nube iudicis, 
poenas repellas debitas, 
reddas coronas perditas. 

Iesu, tibi sit gloria, 
qui scandis ad caelestia, 
cum Patre et almo Spiritu, 
in sempiterna saecula. Arnen. 


Lauda, Sion 

197. Haec sequentia cantatur vel integra vel forma breviore, inde 

a verbis: * Ecce panis, p. 61. 

Lauda, Sion, Salvatorem, lauda ducem et pastorem 
in hymnis et canticis. 

Quantum potes, tantum aude: quia maior omni laude, 
nec laudare sufficis. 

Laudis thema specialis, panis vivus et vitalis 
hodie proponitur. 

Quem, in sacrae mensa cenae, turbae fratrum duodenae 
datum non ambigitur. 

Sit laus plena, sit sonora, sit iucunda, sit decora 
mentis iubilatio. 

Dies enim sollemnis agitur, in qua mensae prima recolitur 
huius institutio. 

In hac mensa novi Regis, novum Pascha novae legis 
Phase vetus terminat. 

Vetustatem novitas, umbram fugat veritas, 
noctem lux eliminat. 

Quod in cena Christus gessit, faciendum hoc expressit 
in sui memoriam. 

Docti sacris institutis, panem, vinum in salutis 
consecramus hostiam. 

Dogma datur christianis, quod in carnem transit panis, 
et vinum in sanguinem. 

Quod non capis, quod non vides, animosa firmat fides, 
praeter rerum ordinem. 

Sub diversis speciebus, signis tantum, et non rebus, 
latent res eximiae. 

Caro cibus, sanguis potus: manet tamen Christus totus, 
sub utraque specie. 

A sumente non concisus, non confractus, non divisus: 
integer accipitur. 

Sumit unus, sumunt mille: quantum isti, tantum ille: 
nec sumptus consumitur. 

Sumunt boni, sumunt mali: sorte tamen inaequali, 
vitae vel interitus. 

Mors est malis, vita bonis: vide paris sumptionis 
quam sit dispar exitus. 

Fracto demum sacramento, ne vacilles, sed memento, 
tantum esse sub fragmento, quantum toto tegitur. 

Nulla rei fit scissura: signi tantum fit fractura: 
qua nec status nec statura signati minuitur. 

* Ecce panis angelorum, factus cibus viatorum: 

vere panis filiorum, non mittendus canibus. 

In figuris praesignatur, cum Isaac immolatur: 

agnus paschae deputatur: datur manna patribus. 
Bone Pastor, panis vere, Iesu, nostri miserere: 
tu nos pasce, nos tuere: tu nos bona fac videre 
in terra viventium. 

Tu, qui cuncta scis et vales: qui nos pascis hic mortales: 
tuos ibi commensales, coheredes et sodales 
fac sanctorum civium. 

Adoro devote 

198. Adoro devote, latens veritas, 
te qui sub his formis vere latitas: 
tibi se cor meum totum subicit, 
quia te contemplans totum deficit. 

Visus, gustus, tactus, in te fallitur; 
sed solus auditus tute creditur. 

Credo quicquid dixit Dei Filius: 
nihil Veritatis verbo verius. 

In cruce latebat sola Deitas; 
sed hic latet simul et humanitas. 

Ambo tamen credens atque confitens 
peto quod petivit latro paenitens. 

Plagas, sicut Thomas, non intueor; 
meum tamen Deum te confiteor. 

Fac me tibi semper magis credere, 
in te spem habere, te diligere. 

* O memoriale mortis Domini, 

Panis veram vitam praestans homini, 
praesta meae menti de te vivere, 

et te semper illi dulce sapere. 

Pie pelicane, Iesu Domine, 
me immundum munda tuo sanguine, 
cuius una stilla salvum facere 
totum mundum posset omni scelere. 

Iesu, quem velatum nunc aspicio, 
quando fiet illud quod tam cupio 
ut, te revelata cernens facie, 
visu sim beatus tuae gloriae? Amen. 


Ubi caritas 

199. Ant. Ubi caritas est vera, Deus ibi est. 

y. Congregavit nos in unum Christi amor. 
y. Exsultemus et in ipso iucundemur. 
y. Timeamus et amemus Deum vivum. 
y. Et ex corde diligamus nos sincero. 

Ant. Ubi caritas est vera, Deus ibi est. 

y. Simul ergo cum in unum congregamur: 
y. Ne nos mente dividamur, caveamus. 
y. Cessent iurgia maligna, cessent lites. 
y. Et in medio nostri sit Christus Deus. 

Ant. Ubi caritas est vera, Deus ibi est. 

y. Simul quoque cum beatis videamus 
y. Glorianter vultum tuum, Christe Deus: 
y. Gaudium, quod est immensum atque probum, 
y. Saecula per infinita saeculorum. 

Alii cantus in Liturgia Horarum exstantes, qui mysterium paschale 
Christi celebrant, ad libitum adhiberi possunt. 

5. ANTIPHONTE 

200. O sacrum convivium, in quo Christus sumitur: 
recolitur memoria passionis eius, 

mens impletur gratia, 

et futurae gloriae nobis pignus datur. 

201. O quam suavis est, Domine, spiritus tuus, 
qui, ut dulcedinem tuam in filios demonstrares, 
pane suavissimo de caelo praestito, 

esurientes reples bonis, fastidiosos divites dimittens inanes. 

202. Ave, verum Corpus, natum ex Maria Virgine, 
vere passum, immolatum in cruce pro homine, 
cuius latus perforatum fluxit aqua et sanguine. 

Esto nobis praegustatum mortis in examine, 

o Iesu dulcis, o Iesu pie, o Iesu fili Mariae. 

203. Ego sum panis vivus qui de caelo descendi; 
si quis manducaverit ex hoc pane, vivet in aeternum; 

et panis, quem ego dabo, caro mea est pro mundi vita. 


6. RESPONSORIA 

204. Cenantibus illis, accepit Iesus panem, et benedixit 
ac fregit, dedltque discipulis suis et ait: * Accipite et come- 
dite: hoc est corpus meum. 

y. Dixerunt viri tabernaculi mei: Quis det de carnibus eius, 
ut saturemur? * Accipite. 

205. Ego sum panis vitae: patres vestri manducaverunt 
manna in deserto et mortui sunt; * Hic est panis de caelo 
descendens, ut si quis ex ipso manducet, non moriatur. 

y. Ego sum panis vivus, qui de caelo descendi: si quis mandu- 
caverit ex hoc pane, vivet in aeternum. * Hic est. 

206. Hoc agnoscite in pane, quod pependit in cruce; hoc 
in calice, quod manavit ex latere. Accipite Itaque et edite 
corpus Christi; accipite et potate sanguinem Christi. * Iam 
ipsi facti membra Christi. 

y. Ne dissolvamini, manducate vinculum vestrum; ne vobis 
viles videamini, bibite pretium vestrum. * Iam ipsi. 

207. Unus panis et unum corpus multi sumus, * Omnes 
qui de uno pane et de uno calice participamus. 

y. Parasti in dulcedine tua pauperi, Deus, qui habitare facis 
unanimes in domo. * Omnes. 

208. Homo quidam fecit cenam magnam, et misit servum 
suum hora cenae dicere invitatis, ut venirent, * Quia parata 
sunt omnia. 

y. Venite, comedite panem et bibite vinum, quod miscui 
vobis. * Quia. 

209. Misit me vivens Pater, et ego vivo propter Patrem: 
* Et qui manducat me, et ipse vivet propter me. 

y. Cibavit illum Dominus pane vitae et intellectus. * Et qui. 


7. ORATIONES POST COMMUNIONEM 

210. Deus, qui humanae redemptionis opus 
per Unigeniti tui paschale mysterium implevisti, 
concede propitius, 

ut, qui Christi mortem et resurrectionem 
in sacramentorum signis annuntiamus fidenter, 
salvationis tuae continuum experiamur augmentum. 
Per Christum. 

211. Spiritum nobis, Domine, tuae caritatis infunde, 
ut, quos uno caelesti pane satiasti. 

una facias pietate concordes. 

Per Christum. 

212. Sanctificet nos, quaesumus, Domine, 
mensae caelestis participatio, 

ut, per corpus et sanguinem Christi, 
fraternitas cuncta copuletur. 

Per Christum. 

213. Repleti cibo spiritalis alimoniae, 
supplices te, Domine, deprecamur, 

ut, huius participatione mysterii, 
doceas nos terrena sapienter perpendere 
et caelestibus inhaerere. 

Per Christum. 

214. Percipientes, Domine, gloriosa mysteria 
gratias tibi referre satagimus, 

quod, in terra positos, 

iam caelestium praestas esse participes. 

Per Christum. 

215. Supplices te rogamus, omnipotens Deus, 
ut, quos tuis reficis sacramentis, 

tibi etiam placitis moribus dignanter deservire concedas. 
Per Christum. 

216. Deus, qui nos de uno pane et de uno calice 
participes esse voluisti, 

da nobis, quaesumus, ita vivere, 
ut, unum in Christo effecti, 

fructum afferamus pro mundi salute gaudentes. 

Per Christum. 

217. Pane mensae caelestis refecti, 
te. Domine, deprecamur, 

ut hoc nutrimentum caritatis corda nostra confirmet, 
quatenus ad tibi ministrandum in fratribus excitemur. 
Per Christum. 

218. Gratias tibi, Domine, 
referimus sacro munere vegetati, 
tuam clementiam implorantes, 
ut, per infusionem Spiritus tui, 

in quos caelestis cibi virtus introivit, 
in iis sinceritatis gratia perseveret. 

Per Christum. 

219. Unius panis alimonia refecti, 
suppliciter te, Domine, deprecamur, 

ut nos in tua iugiter caritate confirmes, 
et in novitate vitae concedas ambulare. 

Per Christum. 


Tempore paschali: 

220. Spiritum nobis, Domine, tuae caritatis infunde, 
ut, quos sacramentis paschalibus satiasti, 

tua facias pietate concordes. 

Per Christum. 

221. Ab omni nos, quaesumus, Domine, 
vetustate purgatos, 

sacramenti Filii tui veneranda perceptio 
in novam transferat creaturam. 

Per Christum. 


TEXTUS VARII 

222. Omnipotens sempiterne Deus, 

qui ad aeternam vitam in Christi resurrectione nos reparas, 
fructum in nobis paschalis multiplica sacramenti, 
et fortitudinem cibi salutaris nostris infunde pectoribus. 

Per Christum. 

223. Alia oratio post Viaticum: 

Domine, qui es salus aeterna in te credentium, 
praesta, quaesumus, ut famulus tuus N., 
caelesti pane potuque refectus, 
in regnum luminis et vitae securus perveniat. 

Per Christum. 


8. ORATIONES 

AD BENEDICTIONEM SANCTISSIMI SACRAMENTI 

224. Tribue nobis, Domine Deus, 
ut qui Iesum Christum 

pro nobis natum ex Virgine Maria et in cruce passum, 
sub sacramento praesentem esse credimus et confitemur, 
ex hoc divino fonte hauriamus perpetuae salvationis effectum. 
Per Christum. 

225. Da nobis, quaesumus, Domine Deus, 

Agnum, qui pro nobis occisus est, 

in sacramento latentem dignis laudibus celebrare, 
ut eundem in gloria manifestum contemplari mereamur. 

Qui vivit. 

226. Deus, qui nobis panem de caelo verum dedisti, 
praesta, quaesumus, ut, spiritalis alimenti virtute, 

et semper in te vivamus 

et in novissimo die gloriosi resurgamus. 

Per Christum. 

227. Corda nostra, Domine, fidei lumine collustra, 

et caritatis igne succende, 

ut, quem in hoc sacramento 

Deum ac Dominum nostrum agnoscimus, 

in spiritu et veritate fidenter adoremus. 

Qui vivit. 

228. Sacramenta, Domine, 

quibus nos instaurare dignaris, 

corda nostra amoris tui repleant dulcedine, 

et ad ineffabiles regni tui divitias tribuant aspirare. 

Per Christum. 

229. Deus, qui paschali Christi mysterio 

universos homines redemisti, 

conserva in nobis opus misericordiae tuae, 
ut, nostrae salutis mysterium iugiter recolentes, 
eiusdem fructum consequi mereamur. 

Per Christum. 

